                            EURÓPAI
                            BIZOTTSÁG
                                                   Brüsszel, 2022.2.24.
                                                   COM(2022) 65 final
                                                   2022/0045 (NLE)
                                          Javaslat
                               A TANÁCS HATÁROZATA
   az egyrészről az Európai Unió, másrészről a Feröer szigetek kormánya közötti, a Feröer
       szigetek uniós programokban való részvételéről szóló megállapodás megkötéséről
HU                                                                                HU
 ---pagebreak---                                                INDOKOLÁS
   1.       A JAVASLAT HÁTTERE
   A Horizont Európáról szóló rendelet1 16. cikke (1) bekezdésének d) pontja, amely harmadik
   országoknak a programhoz való társulásáról szól, lehetővé teszi olyan harmadik országok és
   területek társulását, amelyek együttesen megfelelnek a hivatkozott pontban meghatározott
   valamennyi feltételnek. Az ilyen harmadik országoknak vagy területeknek a Horizont Európa
   programban való részvétele egy olyan megállapodáson alapszik, amely az adott harmadik
   ország vagy terület uniós programokban való részvételét szabályozza.
   A Feröer szigetek hivatalosan 2010-ben társult a hetedik keretprogramhoz, és számos európai
   projekt tanúskodik a Feröer szigeteki kutatók és intézetek aktív részvételéről olyan
   szakterületeken, mint a környezetvédelem, az oceanológia, az éghajlatváltozás, az
   ökoszisztémák vagy a halászati gazdálkodás. A „Horizont 2020” keretprogramban a Feröer
   szigetek 2014-től vesz részt: a Feröer szigeteki kutatók, kutatóintézetek és vállalkozások teljes
   körű hozzáféréssel rendelkeznek az uniós finanszírozáshoz, valamint a kutatást és innovációt
   célzó együttműködési tevékenységekhez, ugyanolyan feltételekkel, mint amelyek a
   tagállamokra és a Horizont 2020-hoz társult további harmadik országok jogalanyaira is
   vonatkoznak. A keretprogramban való részvétel, mely igen nagy jelentőségű a Feröer szigetek
   kutatóközössége számára, a Feröer szigetek és az EU közötti kapcsolatok fontos új és sikeres
   szakaszát jelenti. Mivel az uniós kutatási és innovációs keretprogramokhoz való társulásról
   szóló egymást követő megállapodások időbeli hatálya mindig a soron következő uniós
   program időtartamára korlátozott, jelenleg nincs érvényben olyan nemzetközi megállapodás,
   amely szabályozná a Feröer szigeteki jogalanyok Horizont Európa programban való
   részvételét, illetve előmozdítaná az EU és a Feröer szigetek kutatóközösségei közötti
   tudományos, kutatási és innovációs együttműködést.
   2020. május 14-én a Feröer szigetek szándéknyilatkozatban fejezte ki hivatalos érdeklődését a
   Horizont Európa programhoz való társulás iránt. A Feröer szigetek teljesíti a harmadik
   országoknak vagy területeknek a Horizont Európa keretprogramhoz való társulására
   vonatkozó, a Horizont Európáról szóló rendeletben meghatározott kritériumokat (16. cikk (1)
   bekezdés d) pont). Mindenekelőtt színvonalas tudományos, technológiai és innovációs
   kapacitással rendelkezik; elkötelezett a szabályokon alapuló, demokratikus intézmények által
   támogatott nyitott piacgazdaság iránt, beleértve a szellemi tulajdonhoz fűződő jogok
   tisztességes és méltányos kezelését és az emberi jogok tiszteletben tartását is; aktívan
   támogatja a polgárok gazdasági és társadalmi jóllétét javító szakpolitikákat.
   A Tanács 2021. július 13-án felhatalmazta a Bizottságot, hogy az Unió nevében tárgyalásokat
   kezdjen a Feröer szigetekkel az Európai Unió és a Feröer szigetek közötti, a Feröer szigetek
   uniós programokban való részvételét szabályozó általános elvekről, valamint a Feröer
   szigeteknek a Horizont Európa kutatási és innovációs keretprogramhoz (2021–2027) való
   társulásáról szóló megállapodásról. A Tanács a kutatási munkacsoportot és az EFTA-
   munkacsoportot azzal a feladattal bízta meg, hogy a tárgyalások során a Bizottságot segítő
   különbizottságokként járjanak el.
   1
           Az Európai Parlament és a Tanács (EU) 2021/695 rendelete (2021. április 28.) a Horizont Európa
           kutatási és innovációs keretprogram létrehozásáról, valamint részvételi és terjesztési szabályainak
           megállapításáról, továbbá az 1290/2013/EU és az 1291/2013/EU rendelet hatályon kívül helyezéséről
           (HL L 170., 2021.5.12., 1. o.).
HU                                                    1                                                        HU
 ---pagebreak---    A tárgyalások 2021. szeptember 3-án megkezdődtek és 2021. október 8-án – a
   megállapodástervezet szövegének a leendő szerződő felek képviselői által történt
   parafálásával – sikeresen le is zárultak. A tárgyalások eredményeiről a Tanács kutatási
   munkacsoportja, EFTA-munkacsoportja és az Európai Parlament rendszeresen tájékoztatást
   kapott.
   Az e tanácsi határozatra irányuló javaslathoz csatolt megállapodás két részből áll, nevezetesen
   a Feröer szigetek uniós programokban való részvételét szabályozó általános elvekről szóló
   keretmegállapodásból, valamint a Feröer szigeteknek a Horizont Európa kutatási és
   innovációs keretprogramhoz (2021–2027) való társulásáról szóló jegyzőkönyvből (a
   továbbiakban: a Horizont Európa jegyzőkönyv), összhangban a Bizottság által a Tanácstól
   kapott tárgyalási irányelvekkel.
   A keretmegállapodás átfogóan szabályozza a Feröer szigetek valamennyi uniós program
   tekintetében alkalmazandó társulási feltételeit. Meghatározza az uniós programokban való
   részvétel feltételeit, az adott uniós programban való részvétel (társulás) megállapításának
   módozatait, valamint a Feröer szigeteknek az uniós programok és tevékenységek
   irányításában való – döntéshozatali hatáskört nélkülöző – részvételét. A keretmegállapodás
   részletes szabályokat tartalmaz a Feröer szigetek uniós programokhoz való pénzügyi
   hozzájárulásának megállapítására vonatkozóan, beleértve adott esetben egy automatikus
   korrekciós mechanizmust is. A keretmegállapodás átfogó szabályokat tartalmaz az EU
   pénzügyi érdekeinek védelmére vonatkozóan, beleértve a Bizottság, az Európai
   Számvevőszék, az OLAF és az Európai Ügyészség által e célból gyakorolt hatásköröket,
   valamint a bizottsági visszafizettetési határozatok és az Európai Unió Bírósága által a Feröer
   szigetek területét illetően hozott ítéletek végrehajtására vonatkozó szabályokat. Intézményi
   struktúrákat is létrehoz, azaz egy vegyes bizottságot, melynek feladata többek között a
   megállapodás végrehajtásának nyomon követése, valamint annak vizsgálata, hogy miként
   javítható és fejleszthető a megállapodás szerinti együttműködés.
   Az átfogó megállapodás célja, hogy tartós jogi keretet biztosítson az Unió és a Feröer szigetek
   közötti, az uniós programokkal kapcsolatos együttműködéshez. A szóban forgó
   keretmegállapodás várhatóan nem csak egyetlen többéves uniós pénzügyi keretre
   vonatkozóan marad hatályban (hasonlóan az Európai Gazdasági Térségről szóló
   megállapodáshoz, az EU–Egyesült Királyság kereskedelmi és együttműködési
   megállapodáshoz, illetve a bővítési országokkal és az Európai Szomszédsági Partnerség
   országaival kötött, ezen országok uniós programokban való részvételének általános elveiről
   szóló keretmegállapodásokhoz). Feltéve, hogy az mindkét fél politikai törekvéseivel
   egybevág, a keretmegállapodást – a szükséges belső eljárásokat követve – a jövőben ki
   lehetne egészíteni a Feröer szigeteknek az egyes konkrét uniós programokhoz való
   társulásáról szóló esetleges jegyzőkönyvekkel, amennyiben az adott programokban való
   részvétel (az egyes vonatkozó programokat létrehozó uniós alap-jogiaktusok értelmében)
   lehetséges a Feröer szigetek számára. A jegyzőkönyvek időbeli hatálya az egyes uniós
   programok végrehajtására korlátozódik.
   Javasoljuk, hogy a jegyzőkönyvek az ezen megállapodással létrehozott vegyes bizottság
   határozataival kerüljenek elfogadásra. A keretmegállapodás átfogóan szabályozza az EU és a
   Feröer szigetek közötti, uniós programok terén való együttműködés valamennyi lényeges
   elemét. A megállapodás 3. cikkének (4) bekezdése kifejezetten az alábbiakra korlátozza a
   jövőbeli jegyzőkönyvek tartalmát: a vonatkozó uniós program, tevékenység vagy azok egy
   részének azonosítása; a társulás időtartamának meghatározása; olyan kérdések szabályozása,
HU                                                 2                                               HU
 ---pagebreak---    amelyek programspecifikusak, és amelyeket a keretmegállapodás egyébként nem szabályoz;
   valamint – azokban az egyedi esetekben, amikor az uniós programot pénzügyi eszköz vagy
   költségvetési garancia révén hajtják végre – a Feröer szigetek által egy ilyen uniós
   programhoz nyújtott hozzájárulás összegének megállapítása.
   A Horizont Európa programhoz való társulásról szóló első jegyzőkönyvet kivételesen nem a
   vegyes bizottság fogadja el; ám mivel azt a keretmegállapodás szerves részeként és azzal
   párhuzamosan tárgyalták meg, várhatóan a keretmegállapodással együtt kerül megkötésre és
   lép hatályba. A Tanács a tárgyalási irányelvekben engedélyezte ezt az eljárást. Kezdettől
   fogva szükséges volt a Feröer szigetek Horizont Európa programhoz való társulásának
   lehetővé tétele és az uniós és a Feröer szigeteki kutatóközösségek közötti folyamatos
   együttműködés biztosítása. Ezért most javasoljuk a teljes megállapodás (a keretmegállapodás
   és annak Horizont Európa jegyzőkönyve) 2021. január 1-jétől történő ideiglenes,
   egyszersmind visszamenőleges alkalmazását.
   Ami a Feröer szigeteknek a Horizont Európához való társulását biztosító programspecifikus
   feltételeket illeti, lehetőség van a program bármely részéhez való társulásra, kivéve az (EU)
   2021/697 rendelettel2 létrehozott, védelmi célú kutatásra vonatkozó egyedi programot. Ez
   folytonosságot fog biztosítani a „Horizont 2020” keretprogramhoz és annak elődjéhez (a
   hetedik keretprogramhoz) való korábbi teljes körű társulás tekintetében. A részvétel – az
   értékelések szerint – mindkét fél számára előnyös volt és különleges hozzáadott értéket
   jelentett olyan területeken, mint a környezetvédelem, az egészségügy és az élelmiszeripar
   vagy az óceánkutatás.
   A Feröer szigetek az utolsó két korábbi keretprogram jelentős nettó befizetője volt. A javasolt
   új megállapodás méltányos és kiegyensúlyozott feltételeket határoz meg a Feröer szigetek
   által a Horizont Európa programhoz nyújtott pénzügyi hozzájárulás tekintetében. A
   keretmegállapodás 6. cikkének (6) bekezdése rendelkezik egy együttható alkalmazásának
   lehetőségéről, a 7., illetve a 8. cikk pedig szabályozza a programokkal kapcsolatos kiigazítási
   mechanizmust és korrekciós mechanizmust, amennyiben ezek a mechanizmusok
   alkalmazandók (a Horizont Európa program esetében igen). A Horizont Európa jegyzőkönyv
   I. melléklete további szabályozást nyújt a kifizetések ütemezéséhez, a Feröer szigeteki
   pénzügyi hozzájárulásra alkalmazandó együttható értékéhez, valamint a korrekciós
   mechanizmus működésének technikai részleteihez.
   A Horizont Európa jegyzőkönyv a Horizont 2020 és a hetedik keretprogram tapasztalataira
   épül, és – a korábbi társulási megállapodáshoz hasonlóan – kölcsönösségi záradékot
   tartalmaz, amely biztosítja, hogy az Unióban letelepedett kutatók és jogalanyok a lehető
   legnagyobb mértékben részt vehessenek a Horizont Európa programmal egyenértékű Feröer
   szigeteki kutatási és innovációs programokban, összhangban a Feröer szigetek nemzeti
   jogszabályaiban meghatározott feltételekkel. A jegyzőkönyv II. melléklete tartalmazza
   azoknak a Feröer szigeteki programoknak a jegyzékét, amelyek nyitva állnak az uniós
   székhelyű kutatási szervezetek előtt.
   A tanácsi határozatra irányuló ezen javaslathoz csatolt megállapodástervezet összhangban van
   a Tanács által kiadott tárgyalási irányelvekkel.
   2
            Az Európai Parlament és a Tanács (EU) 2021/697 rendelete (2021. április 29.) az Európai Védelmi
            Alap létrehozásáról és az (EU) 2018/1092 rendelet hatályon kívül helyezéséről (HL L 170., 2021.5.12.,
            149. o.).
HU                                                      3                                                         HU
 ---pagebreak---    2.      A JAVASLAT JOGI ELEMEI
   A tanácsi határozatra irányuló javaslat jogalapja az Európai Unió működéséről szóló
   szerződés 186. cikke és 218. cikke (6) bekezdésének a) pontja. Az EUMSZ 218. cikke (6)
   bekezdésének a) pontja értelmében az e javaslathoz csatolt megállapodás megkötéséhez az
   Európai Parlament egyetértése szükséges.
   A Bizottság a fentiekre tekintettel javasolja, hogy a Tanács az Európai Unió nevében kösse
   meg a szóban forgó megállapodást.
HU                                                4                                           HU
 ---pagebreak---                                                                2022/0045 (NLE)
                                                    Javaslat
                                         A TANÁCS HATÁROZATA
    az egyrészről az Európai Unió, másrészről a Feröer szigetek kormánya közötti, a Feröer
        szigetek uniós programokban való részvételéről szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 186. cikkére,
   összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:
   (1)      Az (EU) 2021/695 rendelet3 létrehozta az Európai Unió Horizont Európa kutatási és
            innovációs keretprogramját (2021–2027) (a továbbiakban: a Horizont Európa
            program).
   (2)      Az (EU) 2021/695 rendelet 16. cikke (1) bekezdésének d) pontja értelmében a
            Horizont Európa program nyitva áll azon harmadik országok és területek társulása
            előtt, amelyek együttesen megfelelnek a hivatkozott pontban meghatározott
            feltételeknek.
   (3)      Az (EU) 2021/695 rendelet 16. cikkének (2) bekezdése értelmében az említett
            országoknak és területeknek a Horizont Európa programhoz való társulásához olyan
            megállapodásra van szükség, amely kiterjed az adott ország vagy terület bármely uniós
            programban való részvételére, feltéve, hogy a megállapodás méltányos egyensúlyt
            biztosít az uniós programokban részt vevő harmadik ország hozzájárulásai és a neki
            biztosított juttatások tekintetében; meghatározza az uniós programokban való részvétel
            feltételeit, beleértve az egyedi programokhoz való pénzügyi hozzájárulások és azok
            igazgatási költségeinek kiszámítását; nem ruház a harmadik országra döntéshozatali
            jogkört a programra vonatkozóan; és garantálja az Uniónak a hatékony és eredményes
            pénzgazdálkodás biztosításához és a pénzügyi érdekeinek védelméhez való jogát.
   (4)      2020. május 14-én kelt levelében a Feröer szigetek szándéknyilatkozatban fejezte ki
            hivatalos érdeklődését a Horizont Európa programhoz való társulás iránt.
   (5)      A Tanács 2021. július 13-án felhatalmazta a Bizottságot, hogy az Európai Unió
            nevében tárgyalásokat kezdjen az egyrészről Európai Unió, másrészről a Feröer
            szigetek közötti, a Feröer szigetek uniós programokban való részvételét szabályozó
   3
            Az Európai Parlament és a Tanács (EU) 2021/695 rendelete (2021. április 28.) a Horizont Európa
            kutatási és innovációs keretprogram létrehozásáról, valamint részvételi és terjesztési szabályainak
            megállapításáról, továbbá az 1290/2013/EU és az 1291/2013/EU rendelet hatályon kívül helyezéséről
            (HL L 170., 2021.5.12., 1. o.).
HU                                                     5                                                        HU
 ---pagebreak---           általános elvekről, valamint a Feröer szigeteknek a Horizont Európa kutatási és
          innovációs keretprogramhoz (2021–2027) való társulásáról szóló megállapodás
          megkötéséről.
   (6)    E tárgyalások a Feröer szigetekkel sikeresen lezárultak, és a megállapodást 2021.
          október 8-án parafálták.
   (7)    A megállapodás meghatározza a Feröer szigetek uniós programokhoz való
          társulásának feltételeit. A megállapodás 3. cikke értelmében az uniós programhoz való
          társuláshoz jegyzőkönyvek elfogadása szükséges.
   (8)    A Tanács felhatalmazásával összhangban a Feröer szigeteknek a Horizont Európa
          kutatási és innovációs keretprogramhoz (2021–2027) való társulásáról szóló
          jegyzőkönyv megtárgyalására a megállapodással párhuzamosan került sor, és az a
          megállapodás szerves részét képezi.
   (9)    Az (EU).../... tanácsi határozattal4 összhangban a megállapodást – figyelemmel annak
          későbbi megkötésére – az Unió nevében [Brüsszelben] [...]-án/-én aláírták.
   (10)   Az Európai Parlament [...]-án/-én egyetértését adta a megállapodáshoz5.
   (11)   A megállapodást az Unió nevében jóvá kell hagyni,
   ELFOGADTA EZT A HATÁROZATOT:
                                                1. cikk
   Az egyrészről az Európai Unió, másrészről a Feröer szigetek kormánya közötti, a Feröer
   szigetek uniós programokban való részvételéről szóló megállapodást a Tanács az Unió
   nevében jóváhagyja.
   Az megállapodás szövegét csatolták e határozathoz.
                                                2. cikk
   A Tanács elnöke kijelöli azon személy(eke)t, aki(k) jogosult(ak) megtenni az Unió nevében a
   megállapodás 15. cikkének (1) bekezdése szerinti értesítést annak kifejezésére, hogy az Unió
   a megállapodást magára nézve jogilag kötelező erejűnek ismeri el.
                                                3. cikk
   Ez a határozat az [elfogadásának napján] lép hatályba.
   Kelt Brüsszelben, -án/-én.
                                                 a Tanács részéről
                                                 az elnök
   4
          A [...]-i tanácsi határozat.
   5
          A [...]-i egyetértés.
HU                                                 6                                            HU
 ---pagebreak---                               PÉNZÜGYI KIMUTATÁS
   1. A JAVASLAT CÍME:
      Javaslat: A Tanács határozata az egyrészről az Európai Unió, másrészről a
      Feröer szigetek kormánya közötti, a Feröer szigetek uniós programokban való
      részvételéről              szóló            megállapodás              megkötéséről
   2. KÖLTSÉGVETÉSI SOROK:
      Bevételi sor (alcím/jogcímcsoport/jogcím) 6 0 1 0 – Horizont Európa – Címzett
      bevétel
      A költségvetésben az érintett évre előirányzott összeg:
      (csak címzett bevételek esetében):
      A bevételeket a következő kiadási sorhoz (alcím/jogcímcsoport/jogcím) rendelik:
      A teljes 01.0101 jogcímcsoport (01.010101, 01.010102, 01.010103, 01.010111,
      01.010112, 01.010113, 01.010171, 01.010172, 01.010173, 01.010174, 01.010176)
      A teljes 01.02 alcím (01.020101, 01.020102, 01.020103, 01.020210, 01.020211,
      01.020212, 01.020220, 01.020230, 01.020231, 01.020240, 01.020241, 01.020242,
      01.020243, 01.020250, 01.020251, 01.020252, 01.020253, 01.020254, 01.020260,
      01.020261, 01.020270, 01.020301, 01.020302, 01.020303, 01.020401, 01.020402)
      20.XX költségvetési tétel: Az Európai Bizottság igazgatási kiadásai
   3. PÉNZÜGYI HATÁS
           A javaslatnak nincs pénzügyi hatása
           A javaslatnak nincs pénzügyi hatása a kiadásokra, viszont van pénzügyi hatása
            a bevételre.
           A javaslatnak pénzügyi hatása van a címzett bevételekre
HU                                          7                                             HU
 ---pagebreak---             A hatás a következő:
                                                                                millió EUR (egy tizedesjegyig)
         Bevételi sor                 Pénzügyi hatás a              éééé/hh/nn-án/-én                  N. év
                                         bevételre67             kezdődő XX hónapos
                                                                  időszak (adott esetben)
         6010                                             7,8 2021. január 1-jétől kezdődő 84
                                                                                1,1
                                                              hónap
                                                Az intézkedés utáni helyzet
      Bevételi sor           2021          2022          2023          2024         2025          2026         2027
   6010                       1,1           1,1           1,2           1,1          1,1           1,1          1,2
            (Csak címzett bevételek esetében, azzal a feltétellel, hogy a költségvetési sor már
            ismert):
                                                Az intézkedés utáni helyzet
      Kiadási sor8           2021         2022          2023           2024         2025          2026         2027
   01,0101.                   1,1           1,1           1,1           1,0          1,1           1,1          1,1
   jogcímcsoport      és
   01.02 alcím
   20.XX                    0,005         0,011         0,017         0,021        0,026         0,032        0,046
   4.         CSALÁS ELLENI INTÉZKEDÉSEK
              Az Európai Unió működéséről szóló szerződés (EUMSZ) 325. cikke szerint a
              Bizottság küzd a csalás és az Unió pénzügyi érdekeit sértő minden egyéb jogellenes
              tevékenység ellen. A csalás megelőzése és felderítése ezért valamennyi bizottsági
              szolgálat kötelessége a források felhasználásával járó mindennapi tevékenységeik
              keretében. Az uniós finanszírozást érintő csalás különösen negatív hatással van a
              Bizottság hírnevére és az uniós szakpolitikák végrehajtására.
   6
            Az éves összegeknek az 5. szakaszban meghatározott képleten vagy módszeren alapuló becsléseknek
            kell lenniük. Az induló évben az éves összeget általában csökkentés nélkül vagy arányosan fizetik ki.
   7
            A tradicionális saját források (vámok, cukorilletékek) esetében nettó összeget kell megadni, amely a
            20 %-kal (beszedési költségek) csökkentett bruttó összegnek felel meg.
   8
            Csak szükség esetén használandó.
HU                                                           8                                                          HU
 ---pagebreak---    A Bizottság jelenlegi csalás elleni stratégiája (COM(2019) 196), mely a 2011. évi
   stratégia helyébe lépett, 2019. április 29-én került elfogadásra. Ez egy szakpolitikai
   dokumentum, amely a 2021 és 2027 közötti időszakra vonatkozó többéves pénzügyi
   keretre tekintettel meghatározza a Bizottság csalás elleni küzdelemmel kapcsolatos
   prioritásait. A 2019. évi csalás elleni stratégia fő célkitűzései a következők: 1. „a
   csalási mintázatok, a csalók profiljainak és az uniós költségvetést hátrányosan érintő
   csalásokkal kapcsolatos rendszerszintű sebezhetőségek jobb megértése” (adatgyűjtés
   és -elemzés), valamint 2. „a csalás elleni küzdelem terén a koordináció, az
   együttműködés és a munkafolyamatok optimalizálása, különösen a bizottsági
   szolgálatok és végrehajtó ügynökségek között” (koordináció, együttműködés és
   folyamatok). A stratégiát egy 63 pontból álló cselekvési terv kíséri, amelynek teljes
   körű végrehajtása elvileg 2021 végére várható.
   A 2019. évi csalás elleni stratégiára irányadó alapelvek és célkitűzések a következők:
   •      a csalással szembeni zéró tolerancia;
   •      a csalás elleni küzdelem a belső ellenőrzés szerves részeként zajlik;
   •      a kontrollok költséghatékonysága;
   •      az uniós személyzet feddhetetlensége és kompetenciája;
   •      az uniós pénzeszközök felhasználásának átláthatósága;
   •      csalásmegelőzés, különösen a kiadási programok csalásbiztossá tétele révén;
   •      hatékony vizsgálati kapacitás és az információk kellő időben történő cseréje;
   •      gyors korrekció (beleértve a csalásból származó pénzeszközök visszanyerését
   és az igazságügyi/igazgatási szankciókat);
   •      megfelelő együttműködés a belső és külső szereplők között, különösen az EU
   és az illetékes nemzeti hatóságok között, valamint az összes érintett uniós intézmény
   és szerv szervezeti egységei között;
   •      hatékony belső és külső kommunikáció a csalás elleni küzdelemről.
   A megállapodás 9–12. cikke részletes rendelkezéseket tartalmaz a csalás elleni
   intézkedésekre vonatkozóan. Ezeket az intézkedéseket horizontálisan kell alkalmazni
   annak érdekében, hogy biztosítsák az EU pénzügyi érdekeinek védelmét azon
   jövőbeli jegyzőkönyvekben foglalt uniós programok és tevékenységek tekintetében,
   amelyeket a Feröer szigetek több uniós programhoz vagy tevékenységhez történő
   társulásáról szóló megállapodás szerinti vegyes bizottság adott esetben majd elfogad.
   Ezen intézkedések akalmazandók a Feröer szigetek Horizont Európa programhoz
   való társulására is, melyet a Feröer szigeteknek a Horizont Európa kutatási és
   innovációs keretprogramhoz (2021–2027) való társulásáról szóló jegyzőkönyv fed le;
   ez utóbbi megtárgyalására a megállapodással párhuzamosan, a megállapodás szerves
   részeként került sor.
   Az említett rendelkezések (a megállapodás 9–12. cikke) rendelkeznek mindenekelőtt
   a szükséges részletekről és eljárásokról, és lehetővé teszik a feladatoknak az EU
   pénzügyi érdekeit védő szervek (a Bizottság, ideértve az OLAF-ot, az Európai
   Számvevőszéket és az Európai Ügyészséget) általi zökkenőmentes végrehajtását. A
   megállapodás jegyzőkönyveinek hatálya alá tartozó programok és tevékenységek
   végrehajtása során mindig ugyanaz az elv érvényesül: az EU pénzügyi érdekeit
   arányos intézkedések útján kell védeni, ideértve a szabálytalanságok, így többek
   között a csalás megelőzésére, feltárására, korrekciójára és kivizsgálására, az
HU                                         9                                              HU
 ---pagebreak---    elveszített, jogalap nélkül kifizetett vagy szabálytalanul felhasznált források
   visszafizettetésére, valamint adott esetben a közigazgatási szankciók kiszabására
   vonatkozó intézkedéseket.
HU                                      10                                           HU
 ---pagebreak---       A költségvetési rendelettel összhangban minden olyan személynek vagy
      szervezetnek, amely uniós finanszírozásban részesül, maradéktalanul együtt kell
      működnie az Unió pénzügyi érdekeinek védelmében, biztosítania kell a Bizottság, az
      OLAF és a Számvevőszék számára a szükséges jogokat és hozzáférést, valamint
      gondoskodnia kell arról, hogy az uniós források felhasználásában részt vevő
      harmadik felek ezekkel egyenértékű jogokat biztosítsanak. Amint azt a megállapodás
      9. cikkének (4) bekezdése kifejezetten előírja, felülvizsgálatok és ellenőrzések
      végezhetők a jegyzőkönyv alkalmazásának felfüggesztését, a megállapodás
      alkalmazásának megszüntetését vagy a megállapodás felmondását követően is.
      A megállapodás lehetőséget biztosít az Európai Csalás Elleni Hivatal (OLAF)
      számára, hogy igazgatási vizsgálatokat – többek között helyszíni ellenőrzéseket és
      vizsgálatokat – végezzen a Feröer szigetek területén annak megállapítása céljából,
      hogy történt-e csalás, korrupció vagy bármely más olyan jogellenes tevékenység,
      amely sérti az Unió pénzügyi érdekeit.
      A megállapodás kötelezi a Feröer szigetek hatóságait, hogy működjenek együtt az
      Európai Ügyészséggel annak érdekében, hogy az elláthassa az Unió pénzügyi
      érdekeit érintő csalás ellen büntetőjogi eszközökkel folytatott küzdelemről szóló,
      2017. július 5-i (EU) 2017/1371 európai parlamenti és tanácsi irányelv szerinti, az
      Európai Unió pénzügyi érdekeit sértő bűncselekmények elkövetői és bűnrészesei
      tekintetében történő nyomozással és vádhatósági eljárás lefolytatásával, valamint az
      említett személyek bíróság elé állításával kapcsolatos feladatait.
      A megállapodás továbbá hatékony mechanizmust ír elő a programból eredő
      követelésekkel kapcsolatos bizottsági határozatok, ítéletek és bírósági végzések
      Feröer szigetek területén történő végrehajtásának biztosítására.
   5. EGYÉB MEGJEGYZÉSEK
      A Feröer szigetek uniós programokon belüli pénzügyi hozzájárulásának kiszámítási
      módszerét a megállapodás 6., 7. és 8. cikke határozza meg. A Feröer szigeteknek a
      Horizont Európa programhoz való pénzügyi hozzájárulásával kapcsolatban a
      kiigazítási mechanizmus és az automatikus korrekciós mechanizmus alkalmazásának
      további technikai részleteit a Feröer szigeteknek a Horizont Európa kutatási és
      innovációs keretprogramhoz (2021–2027) való társulásáról szóló jegyzőkönyv 5.
      cikke és I. melléklete állapítja meg. A Horizont Európa program keretében
      alkalmazandó pénzügyi hozzájárulási modell speciálisnak minősül a többi uniós
      program között, mivel automatikus korrekciós mechanizmust alkalmaz (a Horizont
      Európáról szóló rendelet 16. cikkével összhangban).
HU                                          11                                             HU
 ---documentbreak---                             EURÓPAI
                            BIZOTTSÁG
                                                   Brüsszel, 2022.2.24.
                                                   COM(2022) 65 final
                                                   ANNEX
                                      MELLÉKLET
                                      a következőhöz:
                               A TANÁCS HATÁROZATA
   az egyrészről az Európai Unió, másrészről a Feröer szigetek kormánya közötti, a Feröer
       szigetek uniós programokban való részvételéről szóló megállapodás megkötéséről
HU                                                                                HU
 ---pagebreak---                                                 MELLÉKLET
   MEGÁLLAPODÁS egyrészről az Európai Unió, másrészről a Feröer szigetek kormánya
   között a Feröer szigetek uniós programokban való részvételéről
   Az Európai Unió (a továbbiakban: az Unió),
   egyrészről,
   és
   a Feröer szigetek kormánya (a továbbiakban: a Feröer szigetek),
   másrészről,
   a továbbiakban: a Felek,
   TUDOMÁSUL VÉVE a Feröer szigetek azon óhaját, hogy társuljon az uniós programok és
   tevékenységek szélesebb köréhez,
   FIGYELEMBE VÉVE, hogy a Feröer szigetek ezt a megállapodást a nemzetközi jogi
   megállapodásoknak a Feröer szigetek általi megkötésére vonatkozó törvény alapján a Dán
   Királyság nevében köti meg,
   AZZAL AZ ÓHAJJAL, hogy megalkossák a Felek közötti együttműködés tartós keretét,
   rögzítve a Feröer szigetek uniós programokban és tevékenységekben való részvételének
   egyértelmű és pontos feltételeit, valamint létrehozzák az egyes uniós programokban vagy
   tevékenységekben való ilyen részvételt elősegítő mechanizmust,
   TUDOMÁSUL VÉVE különösen a Feröer szigetek azon kívánságát, hogy a hatáskörébe
   tartozó területeken tovább erősítse kapcsolatait az Unióval, ideértve többek között a kutatás és
   az innováció, valamint az oktatás, a képzés, az ifjúság, a kultúra és a sport területén folytatott
   együttműködést,
   FIGYELEMBE VÉVE a Feleknek a kutatás és az innováció területén fennálló közös céljait,
   értékeit és szoros kapcsolatait, amelyek a korábbiakban a mindenkori kutatási és innovációs
   keretprogramokhoz való társulásról szóló megállapodások1 révén jöttek létre, és felismerve a
   Felek azon közös kívánságát, hogy továbbfejlesszék, szorosabbra fűzzék, ösztönözzék és
   bővítsék kapcsolataikat és együttműködésüket,
   MIVEL az (EU) 2021/695 európai parlamenti és tanácsi rendelet2 létrehozta az Európai Unió
   Horizont Európa kutatási és innovációs keretprogramját (a továbbiakban: Horizont Európa
   program),
   1
           Megállapodás az Európai Unió és a Feröer szigetek kormánya között a tudományos és a technológiai
           együttműködésről (HL L 245., 2010.9.17., 2. o.), Megállapodás az Európai Unió és a Feröer szigetek
           közötti tudományos és technológiai együttműködésről és a Feröer szigeteknek a „Horizont 2020”
           kutatási és innovációs keretprogramhoz (2014–2020) való társulásáról (HL L 35., 2015.2.11., 3. o.)
   2
           Az Európai Parlament és a Tanács (EU) 2021/695 rendelete (2021. április 28.) a Horizont Európa
           kutatási és innovációs keretprogram létrehozásáról, valamint részvételi és terjesztési szabályainak
           megállapításáról, továbbá az 1290/2013/EU és az 1291/2013/EU rendelet hatályon kívül helyezéséről
           (HL L 170., 2021.5.12., 1. o.).
HU                                                      1                                                      HU
 ---pagebreak---    FIGYELEMBE VÉVE az Unió arra irányuló erőfeszítéseit, hogy élen járjon a reagálásban,
   egyesítve erejét nemzetközi partnereivel a globális kihívások kezelése érdekében,
   összhangban az ENSZ „Alakítsuk át világunkat: a 2030-ig tartó időszakra vonatkozó
   fenntartható fejlődési menetrend” című dokumentumában foglalt, az embereket, a bolygót és a
   jólétet szem előtt tartó cselekvési tervvel, valamint elismerve, hogy a kutatás és az innováció
   az innováción alapuló fenntartható növekedés, valamint a gazdasági versenyképesség és
   vonzerő kulcsfontosságú mozgatórugói és alapvető eszközei,
   ELISMERVE az (EU) 2021/695 rendeletben meghatározott általános elveket,
   ELISMERVE a megújult Európai Kutatási Térség célkitűzéseit a közös tudományos és
   technológiai térség létrehozása, a kutatás és innováció egységes piacának megteremtése, a
   kutatás és az innováció területén működő szervezetek, köztük egyetemek közötti
   együttműködésnek, a bevált gyakorlatok cseréjének és a vonzó kutatói pályáknak az
   előmozdítása és megkönnyítése, a kutatók határokon átnyúló és ágazatközi mobilitásának
   megkönnyítése, a tudományos ismeretek és az innováció szabad mozgásának előmozdítása, a
   tudományos élet szabadsága és a tudományos kutatás szabadsága tiszteletben tartásának
   előmozdítása, a tudományos oktatási és kommunikációs tevékenységek támogatása, valamint
   a részt vevő gazdaságok versenyképességének és vonzerejének ösztönzése érdekében,
   továbbá nyugtázva, hogy a Horizont Európa programhoz társult országok kulcsfontosságú
   potenciális partnerek ebben a törekvésben,
   HANGSÚLYOZVA az európai partnerségek szerepét, amelyek Európa némely legsürgetőbb
   kihívását kezelik olyan összehangolt kutatási és innovációs kezdeményezések révén, amelyek
   jelentősen hozzájárulnak az Unió kritikus tömeget és hosszú távú jövőképet igénylő kutatási
   és innovációs prioritásaihoz, valamint rámutatva a társult országok ezen európai
   partnerségekben való részvételének fontosságára,
   TÖREKEDVE a kölcsönösen előnyös feltételek megteremtésére a tisztességes munkahelyek
   létrehozásához, a Felek innovációs ökoszisztémáinak megerősítéséhez és támogatásához,
   segítve a vállalkozásokat az innovációban és a Felek piacain való terjeszkedésben, valamint
   megkönnyítve az innováció elterjedését, bevezetését és hozzáférhetőségét, ideértve a
   kapacitásépítő tevékenységeket is,
   FELISMERVE, hogy az egymás kutatási és innovációs programjaiban való kölcsönös
   részvétel várhatóan kölcsönös előnyökkel jár, ugyanakkor tudomásul véve, hogy a Felek
   fenntartják a jogukat arra, hogy korlátozzák vagy feltételekhez kössék a kutatási és innovációs
   programjaikban való részvételt, ideértve különösen a stratégiai eszközeikkel, érdekeikkel,
   autonómiájukkal vagy biztonságukkal kapcsolatos cselekvéseket,
   A KÖVETKEZŐKBEN ÁLLAPODTAK MEG:
                                                 1. cikk
                                                 Tárgy
HU                                                  2                                              HU
 ---pagebreak---    Ez a megállapodás (a továbbiakban: a megállapodás) megállapítja a Feröer szigetek uniós
   programokban vagy tevékenységekben való részvételére alkalmazandó szabályokat.
HU                                           3                                             HU
 ---pagebreak---                                                       2. cikk
                                           Fogalommeghatározások
   E megállapodás alkalmazásában:
   (a) „alap-jogiaktus”:
   i. egy vagy több uniós intézmény által elfogadott, programot létrehozó olyan jogi aktus, amely
   nem ajánlás vagy vélemény, és amely jogalapot biztosít az intézkedéshez és az uniós
   költségvetésbe beállított kapcsolódó kiadások megfelelő teljesítéséhez, illetve az uniós
   költségvetés által fedezett költségvetési biztosíték nyújtásához vagy pénzügyi támogatáshoz,
   beleértve az ilyen jogi aktusok módosításait, valamint az azokat kiegészítő vagy végrehajtó,
   valamely uniós intézmény által elfogadott jogi aktusokat is (kivéve a munkaprogramokat
   meghatározó jogi aktusokat); vagy
   ii. egy vagy több uniós intézmény által elfogadott olyan jogi aktus, amely nem ajánlás vagy
   vélemény, és amely az Unió költségvetéséből finanszírozott, programtól eltérő tevékenységet
   hoz létre, beleértve az ilyen jogi aktusok módosításait, valamint az azokat kiegészítő vagy
   végrehajtó, valamely uniós intézmény által elfogadott jogi aktusokat is (kivéve a
   munkaprogramokat meghatározó jogi aktusokat);
   (b) „finanszírozási megállapodás”: az e megállapodáshoz csatolt jegyzőkönyvek szerinti olyan
   uniós programokhoz és tevékenységekhez kapcsolódó, uniós források felhasználásáról szóló
   megállapodás, amelyekben a Feröer szigetek részt vesz, például vissza nem térítendő
   támogatásra vonatkozó megállapodás, hozzájárulási megállapodás, pénzügyikeret-partnerségi
   megállapodás, finanszírozási megállapodás vagy garanciamegállapodás;
   (c) „az uniós program vagy tevékenység végrehajtására vonatkozó egyéb szabályok”: az Unió
   általános költségvetésére alkalmazandó (EU, Euratom) 2018/1046 európai parlamenti és
   tanácsi rendeletben3 (a továbbiakban: költségvetési rendelet), a munkaprogramban és/vagy a
   pályázati felhívásokban vagy egyéb uniós odaítélési eljárásban meghatározott szabályok;
   (d) „uniós odaítélési eljárás”: uniós támogatás odaítélésére vonatkozó olyan eljárás, amelyet
   az Unió, illetve olyan személy vagy szervezet indított, amely megbízatással rendelkezik uniós
   forrásokkal való gazdálkodásra;
   (e) „Feröer szigeteki jogalany”: bármely olyan jogalany (természetes személy, jogi személy
   vagy egyéb jogalany), aki vagy amely az alap-jogiaktussal összhangban részt vehet uniós
   program vagy tevékenység részét képező tevékenységekben, és a Feröer szigeteken
   lakóhellyel rendelkezik, illetve ott letelepedett.
                                                      3. cikk
   3
           Az Európai Parlament és a Tanács (EU, Euratom) 2018/1046 rendelete (2018. július 18.) az Unió
           általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az
           1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a
           283/2014/EU rendelet és az 541/2014/EU határozat módosításáról, valamint a 966/2012/EU, Euratom
           rendelet hatályon kívül helyezéséről (HL L 193., 2018.7.30., 1. o.).
HU                                                       4                                                    HU
 ---pagebreak---                                       A részvétel megállapítása
   1.      A Feröer szigetek számára lehetővé kell tenni a részvételt és a hozzájárulást azon
   uniós programok, tevékenységek, illetve – kivételes esetekben – ezek részei tekintetében,
   amelyek az alap-jogiaktusokkal összhangban és a jegyzőkönyvekben foglaltak szerint nyitva
   állnak a Feröer szigetek részvétele előtt.
HU                                                5                                           HU
 ---pagebreak---    2.       A Feröer szigetek kutatási és innovációs keretprogramban (2021–2027) való
   részvételének egyedi feltételei a Feröer szigeteknek a Horizont Európa kutatási és innovációs
   keretprogramhoz (2021–2027) való társulásáról szóló jegyzőkönyvben kerültek
   meghatározásra. E megállapodás 15. cikkének (7) bekezdésétől eltérve, az említett
   jegyzőkönyvet a megállapodás alapján létrehozott vegyes bizottság módosíthatja.
   3.       E megállapodás 15. cikkének (7) bekezdésétől eltérve, a Feröer szigetek bármely más
   konkrét uniós programban vagy tevékenységben való részvételének egyedi feltételeit a
   megállapodás alapján létrehozott vegyes bizottság által elfogadandó és módosított, a
   megállapodáshoz csatolt jegyzőkönyvekben kell meghatározni.
   4.        A jegyzőkönyvek:
   (a) meghatározzák azokat az uniós programokat, tevékenységeket vagy – kivételes esetekben
   – az uniós programok vagy tevékenységek azon részét, amelyekben a Feröer szigetek részt
   vesz;
   (b) meghatározzák a részvétel időtartamát, amely azt az időszakot jelöli, amelynek során a
   Feröer szigetek és a Feröer szigeteki jogalanyok uniós finanszírozásra pályázhatnak, illetve
   amelynek során a Feröer szigetek és a Feröer szigeteki jogalanyok megbízást kaphatnak uniós
   forrásokkal való gazdálkodásra;
   (c) megállapítják a Feröer szigetek és a Feröer szigeteki jogalanyok részvételére vonatkozó
   egyedi feltételeket, beleértve az e megállapodás 6. és 7. cikkében meghatározott pénzügyi
   feltételek végrehajtására vonatkozó konkrét szabályokat, az e megállapodás 8. cikkében
   meghatározott korrekciós mechanizmus konkrét szabályait, valamint az említett uniós
   programok vagy tevékenységek végrehajtása céljából létrehozott struktúrákban való
   részvételre vonatkozó feltételeket. A szóban forgó feltételeknek összhangban kell lenniük e
   megállapodással, az alap-jogiaktusokkal, valamint az ilyen struktúrákat létrehozó, egy vagy
   több uniós intézmény által elfogadott jogi aktusokkal;
   (d) adott esetben megállapítják a Feröer szigetek által pénzügyi eszköz vagy költségvetési
   biztosíték révén végrehajtott uniós programokhoz nyújtandó hozzájárulás összegét.
                                                4. cikk
                     A program vagy a tevékenység szabályainak való megfelelés
   1.        A Feröer szigetek az e megállapodáshoz csatolt jegyzőkönyvek hatálya alá tartozó
             uniós programokban és tevékenységekben, illetve azok részeiben az e
             megállapodásban, annak jegyzőkönyveiben, az alap-jogiaktusokban és az uniós
             programok vagy tevékenységek végrehajtására vonatkozó egyéb szabályokban
             meghatározott feltételek mellett vesz részt.
   2.        Az (1) bekezdésben említett feltételek magukban foglalják:
   (a)       a Feröer szigeteki jogalanyokra vonatkozó támogathatósági feltételeket, illetve a
             Feröer szigetekre vonatkozó egyéb támogathatósági feltételeket, különösen a
             származás, a tevékenység helye vagy az állampolgárság tekintetében;
   (b)       a pályázatok benyújtására, értékelésére és kiválasztására, valamint az
             intézkedéseknek a támogatható Feröer szigeteki jogalanyok általi végrehajtására
             vonatkozó feltételeket.
HU                                                 6                                             HU
 ---pagebreak---    3.  A (2) bekezdés b) pontjában említett feltételeknek egyenértékűnek kell lenniük a
       tagállamok támogatható jogalanyaira vonatkozó feltételekkel, ideértve az európai
       uniós korlátozó intézkedések tiszteletben tartását is4, kivéve, ha az (1) bekezdésben
       említett feltételek ezt másként határozzák meg.
                                                5. cikk
       A Feröer szigetek részvétele a programok vagy tevékenységek irányításában
   1.  A Feröer szigetek képviselői és szakértői, illetve a Feröer szigetek által kijelölt
       szakértők megfigyelőként részt vehetnek az olyan bizottságok, valamint szakértői és
       egyéb hasonló csoportok ülésein, amelyek a tagállamok képviselőinek és
       szakértőinek, illetve a tagállamok által kijelölt szakértőknek a részvételével zajlanak,
       és amelyek az Európai Bizottságot segítik a Feröer szigeteknek a 3. cikk szerinti
       részvételével megvalósuló programok, tevékenységek vagy azok egy része
       végrehajtásában és irányításában, illetve amelyeket az Európai Bizottság hozott létre
       az uniós jognak az ilyen programok, tevékenységek vagy azok egy részének
       vonatkozásában történő végrehajtása tekintetében, kivéve, ha az adott ülés olyan
       kérdéseket érint, amelyek kizárólag a tagállamokra tartoznak, illetve ha az adott ülés
       olyan programra vagy tevékenységre vonatkozik, amelyben a Feröer szigetek nem
       vesz részt. A Feröer szigetek képviselői és szakértői, illetve a Feröer szigetek által
       kijelölt szakértők nem lehetnek jelen a szavazás időpontjában. A Feröer szigetek
       tájékoztatást kap a szavazás eredményéről.
   2.  Amennyiben a szakértőket vagy értékelőket nem állampolgárság alapján nevezik ki,
       a Feröer szigeteki szakértők vagy értékelők nem zárhatók ki állampolgárságuk
       alapján.
   3.  Az (1) bekezdésben foglalt feltételek függvényében, a Feröer szigetek képviselőinek
       az (1) bekezdésben említett üléseken, illetve a programok és tevékenységek
       végrehajtásával kapcsolatos egyéb üléseken való részvételére ugyanazon
       szabályoknak és eljárásoknak kell vonatkozniuk, mint a tagállamok képviselői
       esetében, különösen a felszólalási jogot, az információkhoz és dokumentumokhoz
       való hozzájutást (kivéve, ha az kizárólag a tagállamok számára fenntartott pontokat
       vagy olyan programot vagy tevékenységet érint, amelyben a Feröer szigetek nem
       vesz részt), valamint az utazási és létfenntartási költségek megtérítését illetően.
   4.  Az e megállapodáshoz csatolt jegyzőkönyvek további szabályokat határozhatnak
       meg a szakértők részvételére, valamint a Feröer szigeteknek a vonatkozó
       jegyzőkönyvben meghatározott uniós programok és tevékenységek végrehajtása
       céljából létrehozott irányító testületekben és struktúrákban való részvételére
       vonatkozóan.
                                                6. cikk
                                        Pénzügyi feltételek
   1.  A Feröer szigetek vagy a Feröer szigeteki jogalanyok uniós programokban és
       tevékenységekben vagy azok egy részében való részvételének feltétele, hogy a
   4
      Az uniós korlátozó intézkedések az Európai Unióról szóló szerződés vagy az Európai Unió
      működéséről szóló szerződés alapján elfogadott korlátozó intézkedések.
HU                                                 7                                            HU
 ---pagebreak---       Feröer szigetek pénzügyileg hozzájáruljon az Unió általános költségvetéséből
      nyújtott megfelelő finanszírozás összegéhez.
   2. A pénzügyi hozzájárulás a következők összege:
      (a) részvételi díj; és
      (b) operatív hozzájárulás.
   3. A pénzügyi hozzájárulás egy vagy több részletben teljesített éves befizetés formáját
      ölti.
   4. E cikk (8) bekezdésének és a 7. cikknek a sérelme nélkül, a részvételi díj az éves
      operatív hozzájárulás 4 %-a, és azt nem lehet visszamenőlegesen kiigazítani. 2028-
      tól kezdődően a részvételi díj mértékét a vegyes bizottság módosíthatja.
   5. Az operatív hozzájárulás az operatív és támogatási kiadásokat fedezi, és mind a
      kötelezettségvállalási, mind pedig a kifizetési előirányzatok tekintetében kiegészíti a
      véglegesen elfogadott uniós költségvetésben a programok, tevékenységek, illetve –
      kivételes esetben – azok részei vonatkozásában megállapított összegeket,
      amelyekhez adott esetben külső címzett bevételként hozzáadódnak egyéb
      adományozóktól származó, nem az uniós programhoz vagy tevékenységhez nyújtott
      pénzügyi hozzájárulás formáját öltő összegek is, az e megállapodás egyes vonatkozó
      jegyzőkönyveiben foglaltaknak megfelelően.
   6. A kezdeti operatív hozzájárulás a Feröer szigetek piaci áron számított bruttó hazai
      termékének (GDP) az Európai Unió piaci áron számított GDP-jéhez viszonyított
      arányaként meghatározott hozzájárulási kulcson alapul. Az alkalmazandó, piaci áron
      számított GDP-ket az erre a célra kijelölt bizottsági szolgálatok a költségvetési
      számításokhoz rendelkezésre álló legfrissebb statisztikai adatok alapján határozzák
      meg az éves fizetés esedékességének évét megelőző évben. Ettől eltérve 2021-re
      vonatkozóan a kezdeti operatív hozzájárulásnak a 2019. évi piaci árakon számított
      GDP-n kell alapulnia. E hozzájárulási kulcs kiigazításait a vonatkozó jegyzőkönyvek
      tartalmazhatják.
   7. Az operatív hozzájárulás összegét úgy kell kiszámítani, hogy a hozzájárulási kulcsot
      alkalmazzuk az adott évre vonatkozó, véglegesen elfogadott uniós költségvetésbe
      azon uniós programoknak és tevékenységeknek, illetve – kivételes esetben – azok
      egy részének finanszírozása céljából beállított eredeti, az e cikk (5) bekezdésével
      összhangban megnövelt kötelezettségvállalási előirányzatokra, amelyekben a Feröer
      szigetek részt vesz.
   8. Az e cikk (2) bekezdésében említett részvételi díj értéke a 2021 és 2027 közötti
      időszakban a következő:
      –      2021: 0,5 %,
      –      2022: 1 %,
      –      2023: 1,5 %,
      –      2024: 2 %,
      –      2025: 2,5 %,
      –      2026: 3 %,
      –      2027: 4 %.
HU                                          8                                                 HU
 ---pagebreak---    9.  Az Európai Unió kérésre a Feröer szigetek rendelkezésére bocsátja a Feröer szigetek
       pénzügyi részvételére vonatkozó, költségvetési, számviteli, teljesítménnyel
       kapcsolatos, illetve értékelési információkat, amelyek az Unió költségvetési és
       mentesítésért felelős hatóságainak a rendelkezésére állnak azon uniós programokkal
       és tevékenységekkel kapcsolatban, amelyekben a Feröer szigetek részt vesz. Ezt a
       tájékoztatást az Unió és Feröer szigetek titoktartási és adatvédelmi szabályainak
       kellő figyelembevételével kell nyújtani, és az nem érinti azon információk körét,
       amelyeket Feröer szigetek e megállapodás 10. cikke alapján jogosult megismerni.
   10. A Feröer szigetek valamennyi hozzájárulását, illetve az Unió kifizetéseit, valamint az
       esedékes vagy befolyó összegek kiszámítását euróban kell teljesíteni, illetve
       elvégezni.
   11. Az e cikkben foglaltak végrehajtásával kapcsolatos részletes rendelkezéseket a
       vonatkozó jegyzőkönyvek tartalmazzák.
                                            7. cikk
          Kiigazítási mechanizmus hatálya alá tartozó program és tevékenységek
   1.  Amennyiben egy vonatkozó jegyzőkönyv így rendelkezik, a valamely programra
       vagy tevékenységre, illetve annak egy részére vonatkozóan egy adott N. évre
       meghatározott operatív hozzájárulás a következő években visszamenőlegesen
       kiigazítható felfelé vagy lefelé, az adott év kötelezettségvállalási előirányzataira tett
       költségvetési kötelezettségvállalások, azok jogi kötelezettségvállalások révén történő
       végrehajtása és a kötelezettségvállalások visszavonása alapján.
   2.  Az első kiigazítást az N+1. évben kell elvégezni, amikor a kezdeti hozzájárulást
       felfelé vagy lefelé kell kiigazítani a kezdeti hozzájárulás és a kiigazított hozzájárulás
       különbségével, amelyet az N. év hozzájárulási kulcsának (kiigazítva egy együttható
       alkalmazásával, ha a vonatkozó jegyzőkönyv így rendelkezik) az alábbiak összegére
       történő alkalmazásával kell kiszámítani:
       (a)    az Unió elfogadott költségvetésében az N. évben engedélyezett
              kötelezettségvállalási előirányzatokra és az újból rendelkezésre bocsátott
              visszavont kötelezettségvállalásoknak megfelelő kötelezettségvállalási
              előirányzatokra tett költségvetési kötelezettségvállalások összege; és
       (b)    minden olyan külső címzett bevételi előirányzat, amely nem az e megállapodás
              egyes vonatkozó jegyzőkönyveiben foglalt egyéb adományozók által az uniós
              programokhoz és tevékenységekhez nyújtott pénzügyi hozzájárulásokból
              származik, és amely az N. év végén rendelkezésre állt.
   3.  Minden ezt követő évben mindaddig, amíg az N. évből származó
       kötelezettségvállalási előirányzatokból finanszírozott valamennyi költségvetési
       kötelezettségvállalást ki nem fizették vagy vissza nem vonták, és legkésőbb 3 évvel a
       program végét vagy az N. évnek megfelelő többéves pénzügyi keret végét követően
       – attól függően, hogy melyik következik be korábban – az Unió kiszámítja az N. évi
       hozzájárulás kiigazítását oly módon, hogy a Feröer szigetek hozzájárulását az N. év
       hozzájárulási kulcsának (kiigazítva, ha a vonatkozó jegyzőkönyv így rendelkezik) az
       uniós költségvetésből finanszírozott N. évi kötelezettségvállalások minden évben
       visszavont kötelezettségvállalásaira való alkalmazásával vagy az ismét rendelkezésre
       álló kötelezettségvállalásokból kapott összeggel csökkenti.
HU                                             9                                                 HU
 ---pagebreak---    4.       Amennyiben az e megállapodás egyes vonatkozó jegyzőkönyveiben foglalt egyéb
            adományozók által nem az uniós programokhoz és tevékenységekhez nyújtott
            pénzügyi hozzájárulásokból származó külső címzett bevételi előirányzatokat törlik, a
            Feröer szigeteknek az adott uniós programhoz, tevékenységekhez vagy azok egy
            részéhez való hozzájárulását csökkenteni kell az N. évi hozzájárulási kulcsnak
            (kiigazítva, ha a vonatkozó jegyzőkönyv így rendelkezik) a törölt összegre történő
            alkalmazásával kapott összeggel.
                                                8. cikk
      Az automatikus korrekciós mechanizmus hatókörébe tartozó programok és tevékenységek
   1.       Automatikus korrekciós mechanizmust kell alkalmazni azon uniós programok,
            tevékenységek vagy azok egy részének esetében, amelyek tekintetében a vonatkozó
            jegyzőkönyv ilyen automatikus korrekciós mechanizmus alkalmazásáról rendelkezik.
            Az automatikus korrekciós mechanizmus alkalmazása a vonatkozó jegyzőkönyvben
            meghatározott program vagy tevékenység azon részeire korlátozható, amelyeket
            versenypályázati felhívások tárgyát képező vissza nem térítendő támogatások révén
            hajtanak végre. A vonatkozó jegyzőkönyv részletes szabályokat állapíthat meg a
            program vagy tevékenység azon részeinek azonosítására vonatkozóan, amelyekre az
            automatikus korrekciós mechanizmus alkalmazandó, illetve nem alkalmazandó.
   2.       Az automatikus korrekció összege egy program, tevékenység vagy azok egy
            részének esetében a Feröer szigetek vagy a Feröer szigeteki jogalanyok tekintetében
            az adott naptári évben a kötelezettségvállalási előirányzatokból finanszírozott,
            ténylegesen vállalt jogi kötelezettségvállalások kiinduló összege és a Feröer szigetek
            által ugyanazon időszakra vonatkozóan kifizetett, a 7. cikknek megfelelően korrigált,
            a támogatási kiadások nélkül számított kapcsolódó operatív hozzájárulás különbsége.
   3.       Az e cikk (2) bekezdésében említett jogi kötelezettségvállalások megfelelő
            összegének megállapítására vonatkozó részletes szabályokat – a konzorciumok esetét
            és az automatikus korrekció kiszámítását is beleértve – a vonatkozó jegyzőkönyv
            állapíthatja meg.
                                                9. cikk
                                   Felülvizsgálatok és ellenőrzések
   1.       Az Uniónak jogában áll, hogy egy vagy több uniós intézmény vagy szerv
            alkalmazandó jogi aktusaival összhangban és a vonatkozó megállapodásokban
            és/vagy szerződésekben előírtak szerint technikai, tudományos, pénzügyi vagy más
            típusú felülvizsgálatokat és ellenőrzéseket végezzen bármely olyan, a Feröer
            szigeteken lakóhellyel rendelkező természetes személy vagy ott letelepedett jogi
            személy helyiségeiben, aki, illetve amely európai uniós finanszírozásban részesül,
            valamint bármely olyan, a Feröer szigeteken lakóhellyel rendelkező, illetve ott
            letelepedett harmadik fél helyiségeiben, amely részt vesz az uniós források
            felhasználásában. Ezeket a felülvizsgálatokat és ellenőrzéseket az Unió
            intézményeinek és szerveinek, különösen az Európai Bizottságnak és az Európai
            Számvevőszéknek az alkalmazottai vagy az Európai Bizottság által megbízott egyéb
            személyek végezhetik el az uniós jognak megfelelően.
HU                                                10                                               HU
 ---pagebreak---    2.      Az Unió intézményeinek és szerveinek képviselői, különösen az Európai Bizottság és
           az Európai Számvevőszék alkalmazottai, valamint az Európai Bizottság által
           megbízott más személyek számára megfelelő hozzáférést kell biztosítani a
           helyiségekhez, a munkákhoz és a dokumentumokhoz (elektronikus és nyomtatott
           változatban), valamint az ilyen ellenőrzések elvégzéséhez szükséges valamennyi
           információhoz, beleértve az ellenőrzött természetes vagy jogi személy vagy az
           ellenőrzött harmadik fél birtokában lévő bármely dokumentum vagy adathordozó
           tartalmának fizikai/elektronikus másolatát és kivonatát.
   3.      A Feröer szigetek nem akadályozza és semmilyen különös módon nem nehezíti meg
           az e cikk (2) bekezdésében említett alkalmazottak és más személyek számára, hogy
           az e cikkben említett feladataik ellátása céljából belépjenek a Feröer szigetek
           területére, illetve az ellenőrzött személyek helyiségeibe.
   4.      A felülvizsgálatok és ellenőrzések a megállapodás jegyzőkönyve alkalmazásának a
           15. cikk (4) bekezdése szerinti felfüggesztését, az ideiglenes alkalmazás
           megszüntetését vagy a megállapodás felmondását követően is elvégezhetők az egy
           vagy több európai uniós intézmény vagy szerv alkalmazandó jogi aktusaiban
           megállapított feltételek szerint, és az Unió által a megállapodás alkalmazásának a
           vonatkozó jegyzőkönyv szerinti felfüggesztése, az ideiglenes alkalmazás
           megszüntetése vagy a megállapodás felmondása hatálybalépésének időpontja előtt az
           Unió költségvetésének végrehajtására irányulóan tett jogi kötelezettségvállalásokkal
           kapcsolatos vonatkozó megállapodásokban és/vagy szerződésekben foglaltaknak
           megfelelően.
                                                 10. cikk
      Az Unió pénzügyi érdekeit sértő szabálytalanságok, csalások és egyéb bűncselekmények
                                            elleni küzdelem
   1.      Az Európai Bizottság és az Európai Csalás Elleni Hivatal (OLAF) felhatalmazást kap
           arra, hogy a Feröer szigetek területén igazgatási vizsgálatokat – többek között
           helyszíni ellenőrzéseket és vizsgálatokat – végezzen. Ezeket a vizsgálatokat az egy
           vagy több uniós intézmény alkalmazandó jogi aktusaiban megállapított feltételekkel
           összhangban kell lefolytatni.
   2.      Az illetékes Feröer szigeteki hatóságok észszerű időn belül tájékoztatják az Európai
           Bizottságot vagy az OLAF-ot minden olyan tényről vagy gyanúról, amely az Unió
           pénzügyi érdekeit sértő szabálytalansággal, csalással vagy más jogellenes
           tevékenységgel kapcsolatban tudomásukra jutott.
   3.      Helyszíni ellenőrzések és vizsgálatok a Feröer szigeteken lakóhellyel rendelkező,
           illetve ott letelepedett, uniós forrásokban részesülő bármely természetes vagy jogi
           személy, valamint az uniós források felhasználásában részt vevő, a Feröer szigeteken
           lakóhellyel rendelkező, illetve ott letelepedett bármely harmadik fél telephelyén
           végezhetők.
   4.      A helyszíni ellenőrzéseket és vizsgálatokat az Európai Bizottság vagy az OLAF a
           Feröer szigetek kormánya által kijelölt illetékes Feröer szigeteki hatósággal szoros
           együttműködésben készíti elő és hajtja végre. Annak érdekében, hogy segítséget
           nyújthasson, a kijelölt hatóságot előzetesen észszerű időben értesíteni kell az
           ellenőrzések és vizsgálatok tárgyáról, céljáról és jogalapjáról. Ebből a célból az
HU                                                 11                                           HU
 ---pagebreak---            illetékes Feröer szigeteki hatóságok tisztviselői részt vehetnek a helyszíni
           ellenőrzéseken és vizsgálatokban.
   5.      A Feröer szigeteki hatóságok kérésére a helyszíni ellenőrzések és vizsgálatok az
           Európai Bizottsággal vagy az OLAF-fal közösen is lefolytathatók.
   6.      A Bizottság és az OLAF alkalmazottainak hozzáféréssel kell rendelkezniük minden
           olyan információhoz és dokumentációhoz – ideértve a számítógépes adatokat is –,
           amelyek a helyszíni ellenőrzések és vizsgálatok megfelelő lefolytatásához
           szükségesek. Ennek keretében másolatot készíthetnek az érintett dokumentumokról.
   7.      Amennyiben az adott személy, szervezet vagy más harmadik fél ellenáll a helyszíni
           ellenőrzésnek vagy vizsgálatnak, a Feröer szigeteki hatóságok – a nemzeti
           szabályokkal és előírásokkal összhangban eljárva – segítséget nyújtanak az Európai
           Bizottság, illetve az OLAF számára ahhoz, hogy utóbbiak elláthassák a helyszíni
           ellenőrzés vagy vizsgálat lefolytatásával kapcsolatos feladataikat. E
           segítségnyújtásnak ki kell terjednie a nemzeti jog szerinti megfelelő óvintézkedések
           meghozatalára, különösen a bizonyítékok megóvása érdekében.
   8.      Az Európai Bizottság vagy az OLAF tájékoztatja a Feröer szigeteki hatóságokat az
           ilyen ellenőrzések és vizsgálatok eredményéről. Így különösen az Európai Bizottság,
           illetve az OLAF minden szabálytalanságra utaló, a helyszíni ellenőrzés vagy
           vizsgálat folyamán tudomására jutó tényről és gyanúról haladéktalanul értesíti az
           illetékes Feröer szigeteki hatóságot.
   9.      A Feröer szigeteki büntetőjog alkalmazásának sérelme nélkül az Európai Bizottság
           közigazgatási intézkedéseket és szankciókat szabhat ki azokra a Feröer szigeteki jogi
           vagy természetes személyekre, akik az európai uniós jogszabályokkal összhangban
           részt vesznek valamely program vagy tevékenység végrehajtásában.
   10.     E cikk megfelelő végrehajtása érdekében az Európai Bizottság vagy az OLAF és az
           illetékes Feröer szigeteki hatóságok rendszeres információcserét folytatnak, és e
           megállapodás valamely részes felének kérésére konzultálnak egymással.
   11.     Az OLAF-fal való hatékony együttműködés és információcsere elősegítése
           érdekében a Feröer szigetek kapcsolattartó pontot jelöl ki.
   12.     Az Európai Bizottság vagy az OLAF és az illetékes Feröer szigeteki hatóságok
           közötti információcserét a titoktartási követelmények megfelelő tiszteletben
           tartásával kell lefolytatni. Az információcsere keretében megosztott személyes
           adatok védelmét a vonatkozó szabályokkal összhangban biztosítani kell.
   13.     A Feröer szigeteki hatóságok együttműködnek az Európai Ügyészséggel annak
           érdekében, hogy az az alkalmazandó jogszabályokkal összhangban elláthassa az
           Unió pénzügyi érdekeit sértő bűncselekmények elkövetői és bűnrészesei tekintetében
           történő nyomozással és vádhatósági eljárás lefolytatásával, valamint az említett
           személyek bíróság elé állításával kapcsolatos feladatait.
                                              11. cikk
                                   A 9. és a 10. cikk módosításai
   Az e megállapodás szerinti vegyes bizottság módosíthatja e megállapodás 9. és 10. cikkét,
   különösen egy vagy több uniós intézmény jogi aktusaiban bekövetkezett változások
   figyelembevétele érdekében.
HU                                                12                                             HU
 ---pagebreak---                                                 12. cikk
                                    Visszafizettetés és végrehajtás
   1.       Az államokon kívül bármely természetes vagy jogi személyre az uniós
            programokból, tevékenységekből, intézkedésekből és projektekből eredő követelések
            vonatkozásában vagyoni kötelezettségeket rovó, Európai Bizottság által elfogadott
            határozatok a Feröer szigeteken végrehajthatók. A határozatot az a nemzeti hatóság
            látja el végrehajtási záradékkal – az okirat valódiságának vizsgálatán kívül minden
            más alakiságot mellőzve –, amelyet a Feröer szigetek kormánya erre a célra kijelöl.
            A Feröer szigetek kormánya megnevezi a Bizottság és az Európai Unió Bírósága
            számára a kijelölt nemzeti hatóságát. A 13. cikkel összhangban az Európai Bizottság
            jogosult az említett végrehajtható határozatokról közvetlenül értesíteni a Feröer
            szigeteken lakóhellyel rendelkező természetes személyeket, illetve ott letelepedett
            jogi személyeket. A végrehajtás a Feröer szigeteki törvényeknek és eljárási
            szabályoknak megfelelően történik.
   2.       Az Európai Unió Bírósága által uniós programokkal, tevékenységekkel,
            intézkedésekkel vagy projektekkel kapcsolatos szerződésben vagy megállapodásban
            foglalt választottbírósági kikötés alkalmazása keretében hozott ítéletek és végzések a
            Feröer szigeteken az Európai Bizottságnak az e cikk (1) bekezdésében említett
            határozataival azonos módon végrehajthatók.
   3.       Az Európai Unió Bírósága hatáskörrel rendelkezik a Bizottság által kiadott, az (1)
            bekezdésben említett határozat jogszerűségének felülvizsgálatára és végrehajtásának
            felfüggesztésére. A végrehajtási eljárás szabálytalanságára vonatkozó panaszok
            tekintetében azonban a Feröer szigetek igazságszolgáltatási szervei rendelkeznek
            hatáskörrel.
                                                13. cikk
                                  Kommunikáció és információcsere
   Az uniós programok vagy tevékenységek végrehajtásában vagy az ilyen program vagy
   tevékenység ellenőrzésében részt vevő uniós intézmények és szervek jogosultak arra, hogy
   közvetlenül, többek között elektronikus információcsere-rendszereken keresztül
   kommunikáljanak a Feröer szigeteken lakóhellyel rendelkező, illetve ott letelepedett és uniós
   finanszírozásban részesülő természetes vagy jogi személyekkel, valamint az uniós források
   felhasználásában részt vevő, a Feröer szigeteken lakóhellyel rendelkező, illetve ott
   letelepedett harmadik felekkel. Az ilyen személyek, szervezetek és harmadik felek
   közvetlenül benyújthatnak az Unió intézményeinek és szerveinek minden, az uniós programra
   vagy tevékenységre alkalmazandó európai uniós jogszabályok alapján, valamint az adott
   program vagy tevékenység végrehajtása céljából kötött szerződések vagy finanszírozási
   megállapodások értelmében általuk benyújtandó releváns információt és dokumentációt.
                                                14. cikk
                                          A vegyes bizottság
   (1)      Létrejön a vegyes bizottság. A vegyes bizottság feladatai közé tartoznak a
            következők:
HU                                                 13                                              HU
 ---pagebreak---        (a)   e megállapodás és a hozzá csatolt jegyzőkönyvek végrehajtásának felmérése,
             értékelése és felülvizsgálata, különös tekintettel az alábbiakra:
            (i) a Feröer szigeti jogalanyok részvétele és teljesítménye az uniós
            programokban és tevékenységekben;
            (ii) adott esetben: az egyes Felek területén letelepedett jogalanyoknak a másik
            Fél programjaiban, intézkedéseiben, tevékenységeiben és projektjeiben való
            teljes körű vagy részleges részvételére való (kölcsönös) nyitottság mértéke;
            (iii) a pénzügyi hozzájárulás mechanizmusának és adott esetben az e
            megállapodáshoz csatolt jegyzőkönyvek hatálya alá tartozó uniós programokra
            vagy tevékenységekre alkalmazandó automatikus korrekciós mechanizmusnak a
            végrehajtása;
            (iv) információcsere és adott esetben az eredmények hasznosításával, többek
            között a szellemitulajdon-jogokkal kapcsolatos kérdések megvizsgálása;
       (b)   a Felek által a saját kutatási és innovációs programjaikhoz való hozzáférésre
             vonatkozóan alkalmazott vagy tervezett korlátozások megvitatása bármelyik
             Fél kérésére, ideértve különösen a stratégiai eszközeikhez, érdekeikhez,
             autonómiájukhoz vagy biztonságukhoz kapcsolódó intézkedéseket;
       (c)   annak vizsgálata,      hogy     miként   lehetne    javítani  és  fejleszteni az
             együttműködést;
       (d)   az e megállapodáshoz csatolt jegyzőkönyvek hatálya alá tartozó programokkal
             vagy tevékenységekkel kapcsolatos politikák jövőbeli irányvonalainak és
             prioritásainak közös megvitatása;
       (e)   információcsere többek között az e megállapodás és jegyzőkönyvei
             végrehajtása szempontjából releváns új jogszabályokról, határozatokról vagy
             nemzeti programokról;
       (f)   az e megállapodáshoz csatolt, a Feröer szigetek uniós programokban,
             tevékenységekben vagy azok részeiben való részvételének egyedi feltételeiről
             szóló jegyzőkönyvek elfogadása, vagy e jegyzőkönyvek szükség szerinti
             módosítása;
       (g)   e megállapodás 9. és 10. cikkének módosítása, különösen egy vagy több uniós
             intézmény jogi aktusaiban bekövetkezett változások figyelembevétele
             érdekében.
   (2) Határozatait a vegyes bizottság egyhangúlag hozza meg.
   (3) Az Unió és a Feröer szigetek képviselőiből álló vegyes bizottság elfogadja az eljárási
       szabályzatát.
   (4) A vegyes bizottság dönthet úgy, hogy eseti alapon szakértői szinten
       munkacsoportot/tanácsadó testületet hoz létre, amely segíthet e megállapodás
       végrehajtásában.
   (5) A vegyes bizottság évente legalább egyszer ülésezik, és amennyiben különleges
       körülmények úgy kívánják, bármelyik Fél kérésére összeül. Az üléseket az Unió és a
       Feröer szigetek felváltva szervezi és rendezi meg.
HU                                            14                                              HU
 ---pagebreak---    (6) A vegyes bizottság folyamatosan együttműködik a releváns információk bármely
       kommunikációs csatornán történő cseréjén keresztül, különösen a Feröer szigeteki
       jogalanyok részvételével/teljesítményével kapcsolatban. A vegyes bizottság szükség
       esetén írásban is elláthatja feladatait.
                                            15. cikk
                                      Záró rendelkezések
   (1) Ez a megállapodás azon a napon lép hatályba, amikor a Felek értesítik egymást az
       ehhez szükséges belső eljárásaik befejezéséről. Ezt a rendeletet visszamenőleges
       hatállyal 2021. január 1-jétől kell alkalmazni.
   (2) A Felek saját belső eljárásaikkal és jogszabályaikkal összhangban alkalmazhatják
       ideiglenesen ezt a megállapodást. Az ideiglenes alkalmazás azon a napon veszi
       kezdetét, amikor a Felek értesítik egymást az ehhez szükséges belső eljárásaik
       befejezéséről.
   (3) Amennyiben a Feröer szigetek értesíti az Unió nevében eljáró Bizottságot arról, hogy
       nem fogja befejezni az e megállapodás hatálybalépéséhez szükséges belső eljárásait,
       e megállapodás ideiglenes alkalmazása az említett értesítés Bizottság általi
       kézhezvételének napján megszűnik, amely időpont e megállapodás alkalmazásában a
       megszűnés időpontját jelenti.
       A vegyes bizottság határozatai ugyanezen a napon hatályukat vesztik.
   (4) E megállapodásnak és vonatkozó jegyzőkönyveinek alkalmazását az Unió
       felfüggesztheti a Feröer szigetek által az adott uniós program vagy tevékenység
       tekintetében fizetendő pénzügyi hozzájárulás részleges vagy teljes meg nem fizetése
       esetén.
       A fizetés olyan elmaradása esetén, amely jelentősen veszélyeztetheti az adott uniós
       program vagy tevékenység végrehajtását és irányítását, az Európai Bizottság
       hivatalos emlékeztető levelet küld. Amennyiben a hivatalos emlékeztető levelet
       követő 20 munkanapon belül nem történik meg a fizetés, az Unió hivatalos értesítő
       levélben értesíti a Feröer szigeteket a vonatkozó jegyzőkönyv alkalmazásának
       felfüggesztéséről, amely 15 nappal az értesítés Feröer szigetek általi kézhezvételét
       követően lép hatályba.
       A jegyzőkönyv alkalmazásának felfüggesztése esetén a Feröer szigeteki jogalanyok
       nem vehetnek részt a felfüggesztés hatálybalépésekor még le nem zárult odaítélési
       eljárásokban. Az odaítélési eljárás akkor tekintendő lezárultnak, ha az eljárás
       eredményeként jogi kötelezettségvállalásokra került sor.
       A felfüggesztés nem érinti a Feröer szigeteki jogalanyokkal a felfüggesztés
       hatálybalépése előtt az adott uniós program vagy tevékenység tekintetében vállalt
       jogi kötelezettségeket. Az ilyen jogi kötelezettségvállalásokra továbbra is
       alkalmazandó a vonatkozó jegyzőkönyv.
       Az Unió haladéktalanul értesíti a Feröer szigeteket, amint az Unió megkapta az
       esedékes pénzügyi hozzájárulás teljes összegét. A felfüggesztést ezen értesítéssel
       azonnali hatállyal meg kell szüntetni.
       A felfüggesztés megszüntetésének időpontjától kezdve a Feröer szigeteki jogalanyok
       ismét támogathatók az ezen időpont után az adott uniós program vagy tevékenység
       tekintetében indított odaítélési eljárásokban, valamint az ezen időpont előtt indított
HU                                              15                                            HU
 ---pagebreak---        azon odaítélési eljárásokban, amelyek esetében a pályázatok benyújtási határideje
       még nem járt le.
   (5) A megállapodást bármely Fél bármikor felmondhatja, felmondási szándékáról
       írásbeli értesítést küldve a másik Fél számára. Ez a megállapodás csak teljes
       egészében mondható fel.
       A felmondás három naptári hónappal azután lép hatályba, hogy az erről szóló írásbeli
       értesítés megérkezik a címzetthez. E megállapodás alkalmazásában a felmondás
       hatálybalépésének napja jelenti a megszűnés időpontját.
   (6) Amennyiben a (3) bekezdéssel összhangban e megállapodás ideiglenes alkalmazása
       megszűnik, vagy az (5) bekezdéssel összhangban a megállapodást felmondják, a
       Felek megállapodnak abban, hogy:
       (a) azok a projektek, intézkedések, tevékenységek vagy azok részei, amelyek
       tekintetében e megállapodás ideiglenes alkalmazása során és/vagy hatálybalépése
       után és e megállapodás alkalmazásának megszűnése vagy felmondása előtt jogi
       kötelezettségvállalásokra került sor, mindaddig folytatódnak, amíg az e
       megállapodásban megállapított feltételek szerint meg nem valósulnak;
       (b) az arra az N. évre vonatkozó, az adott programot vagy tevékenységet érintő éves
       pénzügyi hozzájárulást, amely során e megállapodás ideiglenes alkalmazása
       megszűnik vagy a megállapodást felmondják, a megállapodás 6. cikkével és a
       vonatkozó jegyzőkönyvek minden releváns szabályával összhangban teljes
       egészében meg kell fizetni. Amennyiben a kiigazítási mechanizmus alkalmazandó,
       az N. év vonatkozó programjához vagy tevékenységéhez nyújtott operatív
       hozzájárulást e megállapodás 7. cikkével összhangban ki kell igazítani. Azon
       programok vagy tevékenységek esetében, amelyeknél mind a kiigazítási
       mechanizmus, mind az automatikus korrekciós mechanizmus alkalmazandó, az N. év
       releváns operatív hozzájárulását e megállapodás 7. cikkével összhangban ki kell
       igazítani és 8. cikkével összhangban korrigálni kell. Az adott programhoz vagy
       tevékenységhez nyújtott pénzügyi hozzájárulás részeként az N. évre fizetett
       részvételi díjat nem kell kiigazítani vagy korrigálni;
       (c) amennyiben a kiigazítási mechanizmus alkalmazandó, azt az évet követően,
       amelyben e megállapodás ideiglenes alkalmazása megszűnik vagy a megállapodást
       felmondják, a vonatkozó programhoz vagy tevékenységhez a megállapodás
       alkalmazásának éveire fizetett kezdeti operatív hozzájárulásokat a 7. cikkel
       összhangban ki kell igazítani. Azon programok vagy tevékenységek esetében,
       amelyeknél mind a kiigazítási mechanizmus, mind az automatikus korrekciós
       mechanizmus alkalmazandó, az említett operatív hozzájárulást e megállapodás 7.
       cikkével összhangban ki kell igazítani és 8. cikkével összhangban korrigálni kell.
   (7) A Felek a megállapodás felmondásából vagy ideiglenes alkalmazásának
       megszüntetéséből fakadó bármely egyéb következményt közös megegyezéssel
       rendezik.
   (8) E megállapodás csak írásban, a Felek közös egyetértésével módosítható. A
       módosítások hatálybalépésére ugyanaz az eljárás érvényes, mint amely e
       megállapodásnak az (1) bekezdés szerinti hatálybalépése kapcsán alkalmazandó.
   (9) A jegyzőkönyvek e megállapodás szerves részét képezik.
HU                                            16                                            HU
 ---pagebreak---    Kelt ….-ban/-ben, a … év … havának … napján.
   Az Európai Unió részéről,
   A Feröer szigetek kormánya részéről,
HU                                          17  HU
 ---pagebreak---        Jegyzőkönyv a Feröer szigeteknek a Horizont Európa kutatási és innovációs
                         keretprogramhoz (2021–2027) való társulásáról
                                                   1. cikk
                                             A társulás hatálya
   (1)    A Feröer szigetek társult országként részt vesz a Horizont Európa programnak, az
          (EU) 2021/695 európai parlamenti és tanácsi rendelet5 4. cikkében említett és az
          (EU) 2021/764 tanácsi határozattal6 létrehozott – azok mindenkori legfrissebb
          változata szerinti – egyedi program keretében végrehajtott kutatási és innovációs
          keretprogramnak (a továbbiakban: Horizont Európa program) valamennyi részében,
          és hozzájárul azokhoz, valamint pénzügyi hozzájárulást nyújt az Európai Innovációs
          és Technológiai Intézetnek.
   (2)    A Feröer szigeteki jogalanyoknak a tudományos és innovációs társulásokban való
          részvételére az (EU) 2021/819 európai parlamenti és tanácsi rendelet 7 és az (EU)
          2021/820 európai parlamenti és tanácsi határozat8 alkalmazandó, azok legfrissebb
          változatában.
                                                   2. cikk
                A Horizont Európa programban való részvétel kiegészítő feltételei
   (1)    Annak eldöntése előtt, hogy a Feröer szigeteki jogalanyok jogosultak-e az (EU)
          2021/695 rendelet 22. cikkének (5) bekezdése szerinti, az Unió stratégiai jelentőségű
          vagyonához, érdekeihez, autonómiájához vagy biztonságához kapcsolódó
          tevékenységekben való részvételre, a Bizottság konkrét információkat vagy
          biztosítékokat kérhet, ideértve például a következőket:
          (a)    arra vonatkozó információk, hogy az uniós jogalanyok számára kölcsönös
                 hozzáférést biztosítottak-e vagy fognak biztosítani a Feröer szigetek olyan
                 meglévő és tervezett programjaihoz, projektjeihez, intézkedéseihez,
                 tevékenységeihez vagy azok részeihez, amelyek egyenértékűek az érintett
                 Horizont Európa programmal;
   5
        Az Európai Parlament és a Tanács (EU) 2021/695 rendelete (2021. április 28.) a Horizont Európa
        kutatási és innovációs keretprogram létrehozásáról, valamint részvételi és terjesztési szabályainak
        megállapításáról, továbbá az 1290/2013/EU és az 1291/2013/EU rendelet hatályon kívül helyezéséről
        (HL L 170., 2021.5.12., 1. o.).
   6
        A Tanács (EU) 2021/764 határozata (2021. május 10.) a Horizont Európa kutatási és innovációs
        keretprogram végrehajtását szolgáló egyedi program létrehozásáról és a 2013/743/EU határozat
        hatályon kívül helyezéséről (HL L 167I., 2021.5.12., 1. o.).
   7
        Az Európai Parlament és a Tanács (EU) 2021/819 rendelete (2021. május 20.) az Európai Innovációs és
        Technológiai Intézetről (átdolgozás) (HL L 189., 2021.5.28., 61. o.).
   8
        Az Európai Parlament és a Tanács (EU) 2021/820 határozata (2021. május 20.) az Európai Innovációs
        és Technológiai Intézet (EIT) 2021–2027 közötti időszakra vonatkozó, „Európa innovációs
        tehetségének és kapacitásának fellendítése” című stratégiai innovációs tervéről és az 1312/2013/EU
        határozat hatályon kívül helyezéséről (HL L 189., 2021.5.28., 91. o.).
HU                                                   18                                                     HU
 ---pagebreak---         (b)    tájékoztatás arról, hogy a Feröer szigetek rendelkezik-e nemzeti
               befektetésátvilágítási mechanizmussal, és biztosítékokat nyújt-e arra
               vonatkozóan, hogy a Feröer szigetek hatóságai jelentést tesznek a Bizottságnak
               és konzultálnak a Bizottsággal minden olyan lehetséges esetben, amikor a
               mechanizmust alkalmazva tudomást szereznek arról, hogy egy, a Feröer
               szigeteken kívül letelepedett vagy a Feröer szigeteken kívülről ellenőrzött
               jogalany külföldi befektetést/átvételt tervez egy olyan Feröer szigeteki jogalany
               vonatkozásában, amely a Horizont Európa programból finanszírozást kapott az
               Unió stratégiai eszközeihez, érdekeihez, autonómiájához vagy biztonságához
               kapcsolódó intézkedésekre, feltéve, hogy a Bizottság a jogalanyokkal kötött,
               vissza nem térítendő támogatásra vonatkozó megállapodások aláírását
               követően eljuttatja a Feröer szigeteknek az érintett Feröer szigeteki jogalanyok
               jegyzékét; és
        (c)    biztosítékok arra vonatkozóan, hogy a Feröer szigeteki jogalanyok által az
               érintett intézkedések keretében kifejlesztett, illetve elért eredmények,
               technológiák, szolgáltatások és termékek egyike sem tartozik az uniós
               tagállamokba irányuló exportjukat érintő korlátozások hatálya alá az intézkedés
               időtartama alatt és az intézkedés befejezését követő négy éven keresztül. A
               Feröer szigetek évente, a tevékenység időtartama alatt és az intézkedés
               befejezését követően négy évig megosztja a nemzeti exportkorlátozások
               alanyainak naprakész listáját.
   (2)  A Feröer szigeteki jogalanyok az uniós jogalanyokkal azonos feltételek mellett
        vehetnek részt a Közös Kutatóközpont (JRC) tevékenységeiben, kivéve, ha
        korlátozásokra van szükség, biztosítandó az összhangot az e cikk (1) bekezdésének
        alkalmazásából eredő részvételi körrel.
   (3)  Ha az Unió az Európai Unió működéséről szóló szerződés 185. és 187. cikkének
        alkalmazása révén hajtja végre a Horizont Európa programot, akkor a Feröer szigetek
        és a Feröer szigeteki jogalanyok részt vehetnek az említett rendelkezések alapján
        létrehozott jogi struktúrákban, összhangban az e jogi struktúrák létrehozása céljából
        elfogadott vagy elfogadandó uniós jogi aktusokkal.
   (4)   A Feröer szigeteket az Európai Kutatási Térséggel Foglalkozó Bizottságban és
        annak alcsoportjaiban a társult országok megfelelő kategóriája esetében
        alkalmazandó képviseleti és részvételi jogok illetik meg.
   (5)  A Feröer szigetek képviselői szavazati jog nélkül megfigyelőként részt vehetnek a
        JRC kormányzótanácsában. E feltétel figyelembevételével erre a részvételre
        ugyanazok a szabályok és eljárások vonatkoznak, mint az uniós tagállamok
        képviselőire, ideértve a Feröer szigeteket érintő pontokkal kapcsolatos felszólalási
        jogokat és az ilyen pontokkal kapcsolatos információk és iratok kézhezvételére
        vonatkozó eljárásokat is.
   (6)  A Feröer szigetek a 723/2009/EK tanácsi rendelet9 legfrissebb változatának és az
        ERIC létrehozásáról szóló jogi aktusnak megfelelően részt vehet az európai kutatási
        infrastruktúráért felelős konzorciumban (ERIC).
   (7)  A Felek a hatályos rendelkezések keretében mindent megtesznek, hogy
        megkönnyítsék az e jegyzőkönyv hatálya alá tartozó tevékenységekben részt vevő
   9
       A Tanács 723/2009/EK rendelete (2009. június 25.) az európai kutatási infrastruktúráért felelős
       konzorcium (ERIC) közösségi jogi keretéről (HL L 206., 2009.8.8., 1. o.).
HU                                                 19                                                  HU
 ---pagebreak---             személyek szabad mozgását és tartózkodását, valamint az ilyen tevékenységekhez
            való felhasználásra szánt áruk és szolgáltatások határkeresztező mozgását.
   (8)      A Feröer szigetek adott esetben megtesz minden szükséges intézkedést annak
            biztosítására, hogy a Feröer szigeteken vásárolt vagy oda importált olyan áruk és
            szolgáltatások, amelyeket részben vagy egészben az e jegyzőkönyvvel összhangban
            végzett tevékenységek megvalósítása céljából kötött, vissza nem térítendő
            támogatásra vonatkozó támogatási megállapodások és/vagy szerződések alapján
            finanszíroznak, mentesek legyenek a Feröer szigeteken alkalmazandó vámok,
            behozatali vámok és egyéb adóterhek alól, beleértve a hozzáadottérték-adót is.
                                                3. cikk
                                            Kölcsönösség
   Az Unióban letelepedett jogalanyok a Feröer szigetek alkalmazandó törvényeivel és
   rendeleteivel összhangban részt vehetnek a Feröer szigetek Horizont Európa programmal
   egyenértékű programjaiban, projektjeiben, intézkedéseiben, tevékenységeiben vagy azok
   részeiben.
   A Feröer szigetek egyenértékű programjainak, projektjeinek, intézkedéseinek,
   tevékenységeinek vagy azok részeinek nem teljes körű jegyzékét e jegyzőkönyv II. melléklete
   tartalmazza.
   Az Unióban letelepedett jogalanyok Feröer szigetek általi finanszírozására a Feröer
   szigeteknek a kutatási és innovációs programok, projektek, intézkedések, tevékenységek vagy
   azok részei működésére irányadó alkalmazandó törvényei és rendeletei vonatkoznak.
   Amennyiben nem történik finanszírozás, az Unióban letelepedett jogalanyok saját
   eszközökkel vehetnek részt.
                                                4. cikk
                                           Nyílt tudomány
   A Felek programjaikban, projektjeikben, intézkedéseikben, tevékenységeikben vagy azok
   részeiben kölcsönösen előmozdítják és ösztönzik a nyílt tudományos gyakorlatokat,
   összhangban a Horizont Európa program szabályaival és a Feröer szigetek alkalmazandó
   törvényeivel és rendeleteivel.
                                                5. cikk
        A pénzügyi hozzájárulásra, a kiigazítási mechanizmusra és az automatikus korrekciós
                            mechanizmusra vonatkozó részletes szabályok
   (1)      A Feröer szigeteknek a Horizont Európa programhoz való operatív hozzájárulása
            tekintetében kiigazítási mechanizmus és automatikus korrekciós mechanizmus
            alkalmazandó.
HU                                                20                                           HU
 ---pagebreak---    (2) Az automatikus korrekciós mechanizmus a Feröer szigeteknek és a Feröer szigeteki
       jogalanyoknak a Horizont Európa program azon részeiben nyújtott teljesítményén
       alapul, amelyek végrehajtása versenypályázati támogatások révén történik.
   (3) Az automatikus korrekciós mechanizmus alkalmazásának részletes szabályait e
       jegyzőkönyv I. melléklete tartalmazza.
HU                                         21                                           HU
 ---pagebreak---                                                6. cikk
                                         Záró rendelkezések
   (1)      E jegyzőkönyv addig marad hatályban, amíg az szükséges ahhoz, hogy lezárják a
            Horizont Európa programból finanszírozott valamennyi projektet és/vagy
            intézkedést, tevékenységet vagy azok részeit, valamint az Unió pénzügyi érdekeinek
            védelméhez szükséges valamennyi intézkedést, továbbá hogy teljesítsék a Felek
            közötti, e jegyzőkönyv végrehajtásából eredő valamennyi pénzügyi kötelezettséget.
   (2)      E jegyzőkönyv mellékletei annak szerves részét képezik.
   I. melléklet: A Feröer szigetek által a Horizont Európa programhoz (2021–2027) nyújtandó
   pénzügyi hozzájárulásra irányadó szabályok
   II. melléklet: A Feröer szigetek egyenértékű programjainak, projektjeinek, intézkedéseinek,
   tevékenységeinek vagy azok részeinek jegyzéke
HU                                               22                                            HU
 ---pagebreak---                                           I. MELLÉKLET
   A Feröer szigetek által a Horizont Európa programhoz (2021–2027) nyújtandó pénzügyi
                                hozzájárulásra irányadó szabályok
   I.      A Feröer szigetek által nyújtandó pénzügyi hozzájárulás kiszámítása
   (1)     A Feröer szigetek Horizont Európa programhoz való pénzügyi hozzájárulását évente,
           a Horizont Európa program irányításához, végrehajtásához és működtetéséhez
           szükséges kötelezettségvállalási előirányzatokra az uniós költségvetésben évente
           rendelkezésre álló, e megállapodás 6. cikkének (5) bekezdésével összhangban
           megnövelt összeggel arányosan és azon felül kell megállapítani.
   (2)     A Feröer szigetek részvételi díját e megállapodás 6. cikkének (4) és (8) bekezdésével
           összhangban kell megállapítani és fokozatosan bevezetni.
   (3)     E megállapodás 6. cikkének (6) bekezdésével összhangban a Feröer szigetek által a
           Horizont Európa programban való részvételéért fizetendő kezdeti operatív
           hozzájárulást az adott pénzügyi évekre vonatkozóan a hozzájárulási kulcs
           kiigazításával kell kiszámítani.
       A hozzájárulási kulcs kiigazítása a következőképpen történik:
               kiigazított hozzájárulási kulcs = hozzájárulási kulcs × 𝑒𝑔𝑦ü𝑡𝑡ℎ𝑎𝑡ó
       A hozzájárulási kulcs kiigazítása céljából a fenti számításhoz használt együttható 0,4.
   (4)     A Feröer szigeteknek a Horizont Európa programhoz való operatív hozzájárulását az
           e megállapodás 7. cikkében előírt szabályokkal összhangban ki kell igazítani.
   II.     A Feröer szigetek operatív hozzájárulásának automatikus korrekciója
   (1)     Az e megállapodás 8. cikkében és az e jegyzőkönyv 5. cikkében említett automatikus
           korrekció kiszámítására a következő szabályok alkalmazandók:
           (a)    a „versenypályázati támogatások” olyan pályázati felhívások útján odaítélt
                  támogatások, amelyek esetében a végső kedvezményezettek az automatikus
                  korrekció kiszámításának időpontjában azonosíthatók. A költségvetési rendelet
                  204. cikkében meghatározott, harmadik feleknek nyújtott pénzügyi támogatás
                  kizárt;
           (b)    amennyiben konzorciummal írnak alá jogi kötelezettségvállalást, a jogi
                  kötelezettségvállalás kezdeti összegeinek megállapításához felhasznált
                  összegek a Feröer szigeteki jogalanynak minősülő kedvezményezettek számára
HU                                                23                                             HU
 ---pagebreak---                a vissza nem térítendő támogatásra vonatkozó megállapodás indikatív
               költségvetési bontásával összhangban elkülönített halmozott összegek;
         (c)   a versenypályázati támogatásoknak megfelelő jogi kötelezettségvállalások
               minden összegét az Európai Bizottság eCorda elektronikus rendszerének
               segítségével kell megállapítani, és az N+2. év februárjának második szerdáján
               kell kinyerni;
         (d)   a „nem beavatkozási költségek” a program versenypályázati támogatásoktól
               eltérő költségei, beleértve a támogatási kiadásokat, a programspecifikus
               adminisztráció és egyéb intézkedések költségeit10;
         (e)   a nemzetközi szervezeteknek mint végső kedvezményezett jogalanyoknak11
               juttatott összegeket nem beavatkozási költségeknek kell tekinteni.
   (2)   A mechanizmust a következőképpen kell alkalmazni:
         (a)   Az e megállapodás 6. cikkének (5) bekezdésével összhangban megnövelt
               N. évi kötelezettségvállalási előirányzatok végrehajtásával kapcsolatos, N. évre
               vonatkozó automatikus korrekciókat az e melléklet II. 1. c) pontjában említett
               eCorda N. és N+1. évre vonatkozó adatai alapján kell alkalmazni az
               N+2. évben, azt követően, hogy a Feröer szigetek Horizont Európa programhoz
               való hozzájárulására alkalmazták az e megállapodás 7. cikke szerinti
               kiigazításokat. Azoknak a versenypályázati támogatásoknak az összegét kell
               figyelembe venni, amelyekre vonatkozóan a korrekció kiszámításának
               időpontjában rendelkezésre állnak az adatok.
         (b)   Az N+2. évtől kezdődően 2029-ig az automatikus korrekció összegét az
               N. évre vonatkozóan az alábbiak különbözetének megállapításával kell
               kiszámítani:
               i. azon versenypályázati támogatások teljes összege, amelyeket az N. év
               költségvetési        előirányzataihoz       kapcsolódó kötelezettségvállalásokként
               osztottak ki a Feröer szigeteknek, illetve osztottak szét a Feröer szigeteki
               jogalanyok között; és
               ii. a Feröer szigetek N. évre vonatkozó kiigazított operatív hozzájárulásának
               összege szorozva a következők hányadosával:
                       A. az e megállapodás 6. cikkének (5) bekezdésével összhangban
                       megnövelt N. évi kötelezettségvállalási előirányzatokból nyújtott
                       versenypályázati támogatások összege; és
                       B. az N. év összes engedélyezett költségvetési kötelezettségvállalási
                       előirányzata, beleértve a nem beavatkozási költségeket is.
   10
       Az egyéb intézkedések közé tartoznak különösen a közbeszerzés, a pénzdíjak, a pénzügyi eszközök, a
       Közös Kutatóközpont közvetlen cselekvései, az előfizetések (OECD, Eureka, IPEEC, IEA stb.), a
       szakértők (értékelők, projektek nyomon követése) stb.
   11
       A nemzetközi szervezetekkel kapcsolatos költségek csak akkor tekinthetők nem beavatkozási
       költségnek, ha a nemzetközi szervezetek végső kedvezményezettek. Ez nem alkalmazandó abban az
       esetben, ha a nemzetközi szervezet egy projekt koordinátora (amely pénzeszközöket oszt el más
       koordinátorok között).
HU                                                 24                                                     HU
 ---pagebreak---    III. A Feröer szigetek pénzügyi hozzájárulásának megfizetése, a Feröer szigetek
        operatív hozzájárulása tekintetében elvégzett kiigazítások kifizetése, valamint a
        Feröer szigetek operatív hozzájárulására alkalmazandó automatikus korrekció
        kifizetése
   (1)  A Bizottság a lehető leghamarabb, de legkésőbb a pénzügyi évre vonatkozó első
        fizetési felhívás kibocsátásakor közli a Feröer szigetekkel a következő információkat:
        (a)   a Feröer szigeteknek a Horizont Európa programban való részvételét fedező
              költségvetési sorokra vonatkozóan az adott évre véglegesen elfogadott uniós
              költségvetésben szereplő kötelezettségvállalási előirányzatok összege, adott
              esetben az e megállapodás 6. cikkének (5) bekezdésével összhangban
              megnövelve;
        (b)   az e megállapodás 6. cikkének (8) bekezdésében említett részvételi díj összege;
        (c)   a Horizont Európa program végrehajtásának N+1. évétől kezdődően az
              N. költségvetési évnek megfelelő, e megállapodás 6. cikkének (5) bekezdésével
              összhangban megnövelt kötelezettségvállalási előirányzatok végrehajtása és a
              visszavont kötelezettségvállalások szintje;
        (d)   a Horizont Európa program azon része esetében, ahol az automatikus korrekció
              kiszámításához ilyen információkra van szükség, a Feröer szigeteki jogalanyok
              javára tett kötelezettségvállalások szintje a költségvetési előirányzatok
              megfelelő éve és a kapcsolódó kötelezettségvállalások teljes összege szerinti
              bontásban.
        A Bizottság a költségvetési tervezete alapján a lehető leghamarabb, de legkésőbb a
        pénzügyi év szeptember 1-jéig benyújtja az a) és b) pont szerinti információk
        tekintetében a következő évre vonatkozó becslést.
   (2)  A Bizottság minden pénzügyi évben legkésőbb áprilisban és júniusban e
        jegyzőkönyv szerinti hozzájárulásának megfelelő fizetési felhívást állít ki a Feröer
        szigeteknek.
        Minden fizetési felhívásban rendelkezni kell arról, hogy a Feröer szigetek által
        nyújtandó hozzájárulás hattizenkettedét legkésőbb a fizetési felhívás kibocsátását
        követő 30 napon belül meg kell fizetni.
        A Bizottság az e jegyzőkönyv végrehajtásának első évére vonatkozóan egyetlen
        fizetési felhívást állít ki az e megállapodás aláírásának időpontjától számított 60
        napon belül.
   (3)  2023-tól kezdődően a fizetési felhívásoknak minden évben tükrözniük kell az N–
        2. évre fizetett operatív hozzájárulásra alkalmazandó automatikus korrekció összegét
        is.
HU                                             25                                              HU
 ---pagebreak---        A legkésőbb áprilisban közzétett fizetési felhívás tartalmazhatja a Feröer szigetek
       által azon korábbi kutatási és innovációs keretprogram(ok) végrehajtására,
       irányítására és működtetésére kifizetett pénzügyi hozzájárulás kiigazítását is,
       amelyben a Feröer szigetek részt vett.
       A 2028-as, 2029-es és 2030-as pénzügyi évek mindegyikében a Feröer szigetek által
       2026-ban és 2027-ben befizetett operatív hozzájárulásokra alkalmazott automatikus
       korrekcióból vagy az e megállapodás 7. cikkének (8) bekezdésével összhangban
       végrehajtott kiigazításokból eredő összeg kifizetendő a Feröer szigeteknek vagy a
       Feröer szigetek által.
   (4) A Feröer szigetek az e jegyzőkönyv szerinti pénzügyi hozzájárulását e melléklet
       III. szakaszának megfelelően fizeti meg. Amennyiben a Feröer szigetek az
       esedékesség napjáig nem teljesíti a fizetést, a Bizottság hivatalos emlékeztető levelet
       küld.
       A pénzügyi hozzájárulás késedelmes befizetése esetén a Feröer szigetek a hátralékos
       összeg után az esedékesség napjától számítva késedelmi kamatot fizet.
       Az esedékesség napjáig be nem fizetett követelésre kamatlábként az Európai
       Központi Bank fő refinanszírozási műveleteire vonatkozó, az esedékesség napja
       szerinti hónap első naptári napján hatályos, az Európai Unió Hivatalos Lapjának
       C sorozatában közzétett kamatláb másfél százalékponttal megnövelt értéke
       alkalmazandó.
HU                                           26                                                HU
 ---pagebreak---                                          II. MELLÉKLET
        A Feröer szigetek egyenértékű programjainak, projektjeinek, intézkedéseinek,
                                         tevékenységeinek
                                   vagy azok részeinek jegyzéke
   A következő nem kimerítő jegyzéket a Horizont Európa programmal egyenértékű Feröer
   szigeteki programoknak, projekteknek, intézkedéseknek és tevékenységeknek kell tekinteni:
   –        Feröer szigeteki Kutatási Alapítvány;
   –        a Feröer szigetek Halászati Kutatási Alapítványa.
HU                                               27                                          HU